
BINE SUNT CUVÂNTAȚI CEICE VIN INTRU NUMELE DOMNULUI 


CONGRESUL FRĂŢIEI ORTODOXE 


Impotriva tuturor detractorilor — aserviţi patimei 
criticismului fără frâu, sau orbi pentru realităţile evi- 
dente — în viaţa Bisericii noastre se face de câtva 
timp tot mai simţit valul unei sănătoase renaşteri. 
El se datoreşte, de bună seamă, în primul rând în- 
țelepciunii şi grijei părinteşii cu care înaltele căpetenii 
eclesiastice povăţuesc pe slujitorii altarelor din oraşele 
şi satele noastre şi devotamentului cu care acești 
slujitori înţeleg să gospodă- 
rească sufletele credincioşilor. 
Dar trebue să recunoaştem 
că acest început de îmbucu- 
rătoare renaştere spirituală 
se datoreşte şi admirabilei 
însuflețiri cu care cei mai lu- 
minaţi şi mai buni fii mireni 
ai neamului nostru s'au în- 
rolat sub steagul lui Hristos 
şi sprijinind Biserica în iz- 
băvitoarele ei silințe. 

Aceşti luminaţi mireni au 
înțeles, că opera de rezidire 
şi îndrumare sufletească a 
neamului este o problemă 
atât de [largă şi de grea, în- 
cât ea reclamă pe lângă râvna 
slujitorilor consacraţi ai Bi- 
sericii — contribuţia devo- 
tată şi entuziastă a tuturor 
credincioşilor ei de elită. Din 
constatarea inţeleaptă şi sin- 
ceră a acestui postulat a izvorât în primăvara anului 
trecut şi obştia religioasă cu nume așa de frumos: 
„Frăția Ortodoxă Română“. 

Ea s'a întrunit în congres la Sibiu în zilele de 
28 şi 29 Octomvrie a. c. pentru a-şi da seama de 
primele roduri ale silințelor sale şi pentru a-şi rostui 
năzuințele din viitor. Căci în măsura în care-şi va 
şti fixa an de an obiectivele şi va înțelege să obli- 
cească drumul care duce la atingerea acestor obiective, 
va avea la timpul său şi mulțţumirea înfăptuirilor sale, 
spre mărirea neamului şi a Bisericii lui ortodoxe. 


Dar momentul în care ostaşii „Frăției“ s'au 

adunat în congres la Sibiu mai are şi o altă impor- 
tanță, pe care i-o împrumută împrejurarea că la 
aceeaş dată s'au întrunit în acelaş centru al mitro- 
poliei noastre şi alte două obştii religioase mai vechi: 
Asociaţia clerului „Andreiu Şaguna“ şi „Oastea Dom- 
nului“, cari îşi cheltuiesc silințele şi-şi pun la'ncer- 
care însufleţirea în acelaş ogor al adâncirii vieţii re- 
ligioase a neamului şi al povăţuirii lui după rându- 
ielile înțelepte şi izbăvitoa- 
rele învățături ale sfintei 
noastre Biserici. 

Mădularele acestor aso- 
ciaţii au avut de astădată 
rarul prilej să se întâlnească, 
să se cunoască faţă către 
faţă, să se înţeleagă şi să 
se iubească frățeşte — şi 
să-şi sporiască entuziasmul 
pentru marea luptă pe care-o 
poartă împotriva vrășmaşilor 
lui Hristos, cari sunt şi vrăş- 
maşii neamului nostru. Ei au 
avut fericita ocazie să con- 
state cu bucurie, cât de mare 
este oasfea românească a 
Domnului şi cât de mult se 
poate bizui neamul pe jert- 
felnicia şi elanul neprecupeţit 
acestei oşti. Căci cele trei 
asociaţii religioase adunate în 
congres la Sibiu, sunt marile 
unități ale aceleiaşi oştiri, cari într'o desăvârşită so- 
lidaritate, sub aceeaş comandă unitară şi sub acelaş 
steag luptă pentru mărirea neamului şi izbăvirea su- 
fletelor cari îl alcătuesc. 

Bucurându-se reciproc de eforturile pe cari le-au 
făcut deopotrivă şi de rodurile acestor eforturi, cele 
trei armate ale aceleiaşi Biserici şi-au sporit încre- 
derea şi entuziasmul deschizându-şi astfel tot mai largi 
şi mai luminoase perspective pentru marea izbândă, 
cu care bunul Dumnezeu le va încununa lupta. 


Entuziasmul religios şi naţional cu care se în- 
torc acasă congresiştii celor trei obştii în voluntara 

slujbă a destinului românesc se va întinde tot mai 
mult, cuprinzând odată — ca o flacără sfântă — su- 
fletul întregului nostru neam. lar acesta, purificat prin 


a 


căință eroică și întărit prin credința care-a povăţuit 


UN LUPTĂTOR 


pe strămoşii noşiri pe drumul izbăvirii naţionale, vă 
trăi — mergând din biruință în biruință — tocmai 
fiindcă va fi gala să moară în orice clipă pentru 


Hristos, Rege și Națiune. 
NICOLAE COLAN 


NICHIFOR CRAINIC 


Reapariţia revistei „Gândirea“ ne îndeamnă 
astăzi mai puţin să ne gândim la atmosfera, ideo- 
logia şi influențele din cercul acestei admirabile re- 
viste, de cât la animatorul ei, la Nichilor Crainic, 


Despre destinul d-sale în această țară se pot 
spune lucruri interesante şi dureroase, fiindcă ele 
ilustrează încă odată condiția dramatică de existenţă 
a intelectualului militant dela noi. 


Din cauza unei sistematice reacțiuni a forţelor 
adverse, omul acesta a suferit în ultimii zece ani 
cele mai mari înfrângeri când merita cel mai mare 
succes, O linie ondulată, cu variațiile ei neobser- 
vate în ascendență şi cu degradările ei insensibile 
în descendență, nu este grafica unei astiel de exi- 
stenţe, consumată în elanuri torențiale şi căderi ver- 
tiginoase, ci doar evoluţiile unei linii frânte ar îi de 
natură a reprezenta adequat acest destin dramatic, 
Adversarii lui Nichifor Crainic au văzut în aceasta 
o marcă de inconsequență. In realitate, frequenţa 
acestor rupluri în linia unei vieți este chiar rezultatul 
unei mari consequenţe. Un om consequent se poate 
menţine numai inferior la acelaş nivel; exterior, fa- 
falităţile îl înalţă sau il răstoarnă, independent de 
voinţa lui. Inconsequenţa este în fond mult mai liniară; 
căci prin inconsegquenţă mori treptat, fără să te trans- 
figurezi şi fără să te prăbuşeşti. 

Aş vrea să ştiu câţi intelectuali dela noi se pot 
lăuda a fi tras din întâile lor premise toate conclu- 
ziile şi câţi au avut curajul unei construcții, a unei 
întregi arhitecionici ideologice dintr'o viziune iniţială ! 
Tot ce a gândit şi simţit Nichifor Crainic poartă o 
marcă personală şi răsare dintr'o direcţiune lăun- 
trică, aşa încât elaboraţiile sale se rotunjesc nu numai 
în splendoarea expresiei, ci şi în zona de iradiere 
spirituală. Un intelectual] are cu adevărat un destin, 
când diversitatea planurilor în care se realizează se 
unifică şi se substanţializează într'o corespondenţă 
mai adâncă. Polificește Nichifor Crainic trebuia să 
gândească aşa cum gândeşte. Nu poţi gândi şi trăi 
spiritual sub un unghiu, iar politic să te reelizezi 
esenţial diferit. Dacă lumea ţi se descoperă într'o 
lumină anumită, înir'o viziune determinată şi într'un 
sens spiritual, cari te invadează irezistibil şi se leagă 
de pulsaţia vitală a fiinţii, nu mai poţi fi liber să 
trăeşti atâtea atitudini câte planuri alcătuesc spiritul 
şi viaţa. O personalitate trebue să convertească ideile 
în. obsesii, 


Gândirea esenţial religioasă a lui Nichifor Crainic 
are un caracter mistic şi protetic. Însuşi naturismul 
din poezia d-sale are un caracter mistic, iar isto- 
rismul ca substrat şi determinanti al unei viziuni po- 
litice, respiră ceva din cultul mistic pentru un orga- 
nism istoric. Elementul religios este atât de predomi- 
nanţ, încât se poate vorbi chiar de o teologie poli- 
tică la dânsul. 

Misticism, tradiţionalism, anti-democratism sunt 
elemente implicite ale unei viziuni iniţiale.  Raţiona- 
lismul are ca un corelat politic: democraţia, precum 
iraționalismul mistic: forma politică totalitară și anti- 
democratică, 

Naționalismul lui Nichifor Crainic pleacă din 
sentimentul organic al unei participări la o totalitate 
istorică. În deosebire de naționalismul ardelenesc 
— naționalism care se reclamă dela o conştiinţă et- 
nică luată în sine, fără un sentiment istoric bine de- 
finit, naționalismul lui Nichifor Crainic însumează 
într'o conştiinţă mesianică valorile unei moşteniri 
istorice. Un: naționalism pur mesianic vede centrul 
de gravitate al unei naţiuni în viitor. Sentimentul 
unei moșteniri istorice lipsește în mod total. Echili- - 
brul între tradiţie și mesianism este central naţiona- 
lismului său. Prin aceasta se separă de Eminescu 
mai mult decât crede d-sa. Eminescu a fost un reac- 
ționar. Neputând suporia prezentul, în loc să se trans- 
figureze într'o viziune profetică a destinului nostru, 
s'a mângăiat în grandoarea iluzorie a unui trecut. 
Lui Eminescu i-a lipsit complect mesianismul şi pro- 
fetismul; revolta lui a fost incomplectă și ineficace. 
Aşa păţesc toţi aceia cari îşi iubesc romantic neamul... 
Este îngrozitor să te gândeşti că'ntr'o ţară în naştere 
singurul nostru geniu a văzut aurora noastră într'un 
înlunerec îndepărtat şi rece... 

Coloratura mesianică a naţionalismului lui Crainic 
explică în bună parte rezonanța activităţii jurnalistice, 
care i-a adus și cele mai mari amărăciuni şi de- 
cepţii. Într'o ţară în care intelectualul stă sau retras 
într'o viață privată şi inutilă, sau se avântă pentru 
succese imediate, Nichitor Crainic a fost prigonit 
pentru a fi rămas consequent unui naționalism iniţial. 

Că acest naționalism n'a fost frazeologie pa- 
iriotică şi retorică de circumstfanță s'a dovedit nu 
odată în ardoarea atâtor suflete pasionate, cari au 
riscat pentru o viziune, ceeace alții n'au făcut pentru 
o pâine, 

România nu-şi poate permite luxul de a prigoni 
pe aceia cari cred în destinul ei. Că totuşi s'a putut 
întâmpla ca în România profeţirea unei alte Românii 
să fie sugrumată, aceasta nu ne arată decât nesfâr- 
şilul ce-l avem de cucerit în vitor pentru a uita nes- 
fârşitul infernal al unei moşteniri, de care nu suntem 
responsabili. 

După răsboiu, naționalismul lui Nichifor -Crainic 
s'a dovedit a fi cel mai efectiv şi cel mai vitalizant. 
Naționalismul său a răspuns la atâtea arzătoare în- 
trebări. Dar sunt întrebări, u/fimile întrebări ale unei 
națiuni şi la cari va trebui să răspundă ea singură... 

EMIL CIORAN 


DURERE 


Pe cer de frunte palidă şi rece 

Un nor de gând și de mâhnire trece 
Intunecând seninul cu-a lui umbră 
Albastră, melancolică şi sumbră. 


S'au încruntat sprâncenele 'mbinate 
Şi pleoapa s'a închis peste lumini, 
Se frânse gâtul, pai, din rădăcini 

Şi capu'n piept căzu, şi-apoi pe spate. 


Iar înăuntru, sufletul stingher 
Se ghemui în depărtat ungher, 
Ferindu-se de-aproapele profan, 
Și-acolo plânse'ncet, ca un orfan... 

P. POSSA 


ÎN SF. MUNTE 





Darde : Durerea eternă 


APOTEOZA IDEII ATONITE 


ISVORUL 


— Invățătorule bune, ce bine voiu face ca să 


am viața de veci? 
— De voieşști să întri în viață, păzeşte po- 
runcile ] — răspunse Mântuitorul tânărului ce ve- 





Sf. Munte Atlos. Mănăstirea Zografu 


nise la el cu un suflet biciuit de furtuna unui 
gând ales. 

— Care? — întrebă tânărul. Şi Domnul îi 
reaminti cuvintele scrise în mod minunat în preajma 
sfântului rug de pe Sinai. 

— Toafe acestea le-am păzit din tinereţele 
mele; ce încă îmi lipseşte ? 

— De voești să fii desăvârşit — complectă 
Domnul — mergi, vinde-ţi averile tale şi le dă să- 
racilor - şi vei avea comoară în cer, şi vino, ur- 
mează-mi mie. 

Lapidarul dialog: (vezi Mateiu 19, 16—22) 
sfârşeşte aici. Prea mult cerea Domnul tânărului 
dornic de desăvârşire. A plecat întristat. El nu 
putea săvârşi divinul sfat. Am zis: el! Căci cu- 
viniele cari au sburat de pe buzele Invăţătorului 
formulând ideea deplinei desăvârşiri, aveau să ră- 
sune peste clocoiul veacurilor şi, ca o sămânță 
bună puriată de vânt, avea să cadă în pământ 
prielnice minunatelor rodiri. Alături de turma celor 


ce împlinesc poruncile, avea să se silneze din 

bună vreme o alla, care să meargă un pas mai 
departe : ceata acelora cari aveau să tmplinească 
şi a doua parie din dialogul pomenit. Căci cu pu- 
iință era de împlinit şi aceasta. De vreme ce fu- 
sese adresată unei făpturi omeneşti... 

IDEEA 

De voeşti să fii desăvârşit mergi, vindeţi ave- 
rile fale şi le dă săracilor şi vino, urmează-mi mie 
(Mat. 19, 21). 

De voeşti să fii desăvârșit, fă legământ cu 
Cerul că vei lua asupră-ţi meritoricele poveri aie 
sărăciei, care desleagă de Ilume, ale supunerii şi 
ascultării, cari fe mână pe urmele Lui, ale înfrâ- 
nării în toate, care te împreună cu Domnul şi-ţi 
preface lutul pofticos şi pătimaş în chip asemenea 
îngerilor cari neîncetat laudă pe Dumnezeu. Sunt 
cele irei elemente capitale ale unui cod de con- 
duită, de rânduire a timpului şi a lucrului, ce 
aveau să reguleze deapururi, în istoria creştinis- 
mului, viafa devotaţilor cu trup și suflet celor dum- 
nezeeşii, Săvârșiforii acestor sfaturi evanghelice 
au închegat în sânul marelui corp al Bisericii cre- 
ştine o aristocrație nouă — aristocrația înfrânării, 
supunerii şi 'sărăciei, arisfocrajia hainei negre a 
devoţiunii integrale, monahismul creştin. Ideea per- 
fecţiunii integrale, necondiţionate, rodise o lume 
nouă În sânul unei omeniri înnoite prin coborârea 
la ea a Răscumpărătorului. 


TRIUMFUL IDEII 


Istoria Bisericii noastre creştine mărturiseşte 
pe fiecare pagină despre naşterea acestei lumi 
nouă, despre idealurile ei, despre lucrul ei, despre 
roadele ei, despre triumful ei. În toată vremea şi'n 
fot locul, privilegiaţii rassei aveau să lapede dela 
ei toată grija cea lumească. Cele două milenii 
trecute decând ne-am isbăvit, au presărat faţa pă- 
mântului cu înfloritoare instituții călugăreşti. Cul- 
iura, literile, artele, ştiinţa în genere, asistența so- 
cială și, întrun cuvânt, cele mai multe din elemen- 
tele cari promovează şi constituesc marele progres 
al omenirii, au răsărit pe vetrele mânăstireşti. 

Importanța duhovnicească a monahismului in- 
feligent organizat mai trebueşte subliniată ? Funcţia 
lui socială, nici un cap obiectiv n'o poate trage la 
îndoială. Devoţiunea de care se dovedeau capabili 
marii asceți, impune micimii noastre de suflet şi 
pufinătăţii spirituale în care zacem prea mulfi cu 
prea mulfă și prea omenească nepăsare. 

Comunitățile călugărești, înfiripate în pustiile 
unde înainte cu veacuri mule sfinţii Antonie cel 
Mare, Pahomie, Paul din Teba şi atâţia alţii se 
nevoiau înfru rugăciune, Întru postire, întru tot felul 
de privafiuni şi fapte bune, sunt un prim şi impre- 
sionant triumf al ideii deplineii,desăvârşiri formu- 
late de Mântuiforul. Căruia i-au urmat alfele. In 


măreţia cărora strălucesc nume ca ale sfinților - 
Vasile cel Mare şi Teodor Sftuditul. Şi pe urmele 
cărora o intervenție dumnezeiască a cărei minu- 
nată poveste părinţii dela Athos o poartă spre eter- 
nitate din gură'n gură, a ales un colț de pământ, 
l-a sfinţit şi l-a dat moștenire călugărilor. Ea ne 
duce, în timp, foarte departe : la vremea când Prea- 
sfânta Maică a Domnului, după înălțarea la cer 
a Fiului Său, petrecea în grija Llcenicului pe care-l 
iubea Isus — adică loan.  Voind să meargă, pe 
mare, dintr'un loc al fării sfinte într'altul, corabia 
cu sfinții călători a fost luată de vânt şi puriată 
pe Marea Mediterană şi printre insulele egeice, 
zile multe. Când au stătut vântul şi corăbierii se 
sileau să îndrepte corabia pe calea dorită de ei, 
— minune mare ] — corabia nu vroia să se miște 
din loc. Au mânat atunci în direcţia în. care i-a 
adus furtuna până aci. Şi au ajuns până la răsărit 
de golful Salonic, unde peninsula Calcidica pare 
că înmoaie în apele albastre ale Egeii, irei de- 
gete : Cassandra, Longhos și al treilea, cel mai 
de nord, Athosul de astăzi. Acolo, au oprit. Şi au 
zărit pe acel fermecat pământ ce încântă privirile 
și sufletul călătorului, temple idoleşti şi neam pă- 
gân ieşindu-le întru înfimpinare. lar pe culmea 
Athosului, care măsoară 1958 de metri, s'a arătat 
Domnul şi a descoperit Maicii Sale să fie în- 
chinat acest pământ Lui. 


A recul vreme îndelungată de-atunci. In 
amurgul veacului al X-lea, când la Bizanţ împă- 
răfea Nichifor Focas, duhovnicul lui, Atanasie mo- 
nahul, a venit aci cu împărătească învoire şi a pus 
temelie celui dintâi din marile aşezăminte dela 
Athos : mănăstirea Lavra cea Mare. Sfântul Ata- 
nasie Afonitul a rânduit lege nouă peniru călugării 
afoniți cari au început să se înmulțească mereu 
până au cuprins toată peninsula. Făptură femeiască 
mare slobozenie să pună |piciorul pe sfântul pă- 
mâni. Omeneşte, mor când le vine vremea destui, 
dar omeneşte nu se naşte nimeni acolo. „Crudă 
disgrație, dragi cetitoare — scrie Eugene Mercier... 
și eu] — care susifrage celor mai legitime curio- 
zități ale voastre atâtea minunăţii și pe care ar 
irebui ca acesie pagini s'o poată îndulci câtuşi de 
pufin“.  Străşnicia cu care ţin părinții călugări la 
această rânduială, astăzi, e aceeaş dobândită dela 
marele lor Afanasie. Despre care se spune că în- 
iâlnise odată în drumul lui prin munte, lângă țărm 
de mare, o femeie. Şi o întrebă cu asprime cine-i 
de-şi îngăduie să profaneze sfântul loc ? 

— De vrei să știi cine suni, isbeşte cu to- 
iagul tău în stânca ce-o vezi aci — răspunse fe- 
meia. Şi Sfântul făcu întocmai. Indată a plesnit 
piatra și a început să curgă apă sfinţită. 

Pe drumul care duce dela mănăstirea Cara- 
calu la Lavra, părinţii atoniți şi obieinuiţii sfân- 
tului munte îți arată şi azi un izvor limpede ca 
lacrima ce [âşneşte dintr'o stâncă, crăpată în formă 
de cruce şi se prelinge, la câțiva paşi, în mare. 

Alăturea, o bisericuță minusculă, un mic pa- 
raclis, îți aduce aminte de minunea săvârşită aci 
prin arătarea Preacuratei Protecioare a Alosului. 

Stai şi te odihneşti, îmbuci o fărâmă de pâne, 
bei aghiasmă, de crezi, te rogi şi apoi, întremat, 
pleci mai departe pe cărările acestei „gens aeterna 
in qua nemo nascitur.! Căci pân'la Lavra, drumu-i 


lung şi anevoios... 
: GRIGORIE T. MARCU 


1 Neam vecinic, în care nime nu se naşte. 

FLORI CEȘTINE 


AŞ VREA SĂ FIU... 


Aş vrea să fiu umil şi neînsemnat slujitor al 
altarului Domnului într'un sat mic şi uitat, dintr'o 
câmpie fără drumuri şi fără popasuri... 

Să fiu aproape desculţ şi cu haina veche şi 
aspră, iar ploaia să-mi ude creştetul gol şi umerii... 

Biserica să fie mică, de lemn, cu streşina de 
şindilă şi cu morminte vechi, de demult... 

Oamenii să fie fără credinţă — şi să mă urască 
pentru că sunt slujitor al lui Hristos... 

Să n'am drept locuinţă decât un bordeiu dără- 
pănat la marginea satului, iar drept avere, nimic... 

Copiii satului să svârle cu pietre după mine şi 
să asmuţe câinii asupra mea... 

Să mănânc fiertură de buruieni şi 
ruzi, .. 

Să n'am altă ştiinţă de carte decât o Siântă 
Scriptură — şi cărţile vechi de pe rafturile bise- 
ricei... 

Să nu am nici o cunoaştere a înțelepciunii lumii 
— şi, toţi să-mi zică pentru aceasta „prost“... 

Să fiu gol de mine însumi, urându-mă... 


morcovi 


Dar, Doamne, aş vrea să Te cunosc pe Tine cu 
putere şi să Te iubesc, arzându-mi sufletul ca o lu- 
mânare... 

Să ies în fiecare zi pe linia satului — şi cu 
buze nevrednice, dar pline de dragoste, să Te pro- 
povăduesc tuturora... 

Să întru, ca un cerşetor al Tău, în casele ne- 
primitoare şi să primesc, pentru Tine, ocara şi bătaia. 

Să răspund urei — cu iubire, — să zâmbesc 
cu bunătate răuţăţii, — să mulţumesc cu recunoştinţă 
celor nerecunoscători, — să fiu răbdător celor ne- 
drepți şi iuți, — să fiu prieten neprietenilor, — să 
fiu îngăduitor păcătoşilor, — să mă cred, Doamne, 


cel mai păcătos dintre cei păcătoşi, — şi să mângăi 
pe ceice mă lovesc... 

Aş vrea, Doamne, ca atunci când, în fiecare zi, 
voi porni spre slujirea Ta — Tu să te arăţi înaintea 
mea, şi să mergi cu mine peste tot locul... 

lar seara când mă voi întoarce la bordeiul meu, 
să mă petreci până la capăt — şi să mă laşi să-ţi 
sărut sfintele Tale picioare... 

lar Tu, Doamne, să nu-mi socotești păcătoşenia 
mea — şi să nu mă dai afară din inima Ta — ci 
să mă ierţi... 

Şi-a doua zi, să plec din nou — şi necontenit 
să Te propovăduesc celorce nu Te cunosc... 

Şi să devin tot mai sărac, tot mai desculţ, tot 
mai asuprit... 

Şi să mă faci Tu, tot mai bogat, tot mai mângăiat, 
tot mai iubitor... 

Pentruca, Doamne, la urmă, Tu fiind biruitor, 
să faci pe necredincioşi, credincioşi — pe răi, buni 
— pe nedrepţi drepţi, — pe cei neiubitori, iubitori... 

Ca atunci, satul acela să se împodobească cu 
frumuseţile Tale... 

Oamenii să-mi zâmbească în cale — să mă 
primească în sufletul lor — să mă iubească... 

lar jertfa nevrednică a mea, să se prefacă în 
lumină şi'n dragoste... 

lar Tu, Doamne, să fi preamărit, acum şi în 
veac, şi în veci de veci... 


CEL CE VINDEA OTRAVĂ... 


Toată ziua stătea la tejgheaua udă — şi vindea 
la oameni, rachiu. Duhul îi era liniștit, nici un fel 
de val nu se isca la faţa lui, întru cât la fund era 
mulțumire sătulă. 

Nici nu mai prididea vânzând licoarea cea tică- 


loasă. După cum curgea rachiul în gâtlejurile băuto- 

rilor, asemenea — şi încă mai mult — curgeau banii 
în punga cârciumarului. Şi cu cât câştiga mai muli, 
fireşte, dorea câştig mai mare. 

In vremea aceasta, băutorii cădeau pe scându- 
rile crâşmei, irăzniţi de puterea băuturei. Ochii li se 
împânzeau albicios, ca şi cum moartea şi-ar fi lăsat 
peste ei apele tulburi. Picioarele se poticneau ca 
lovite de dambla, mâinile care dedeau banul tremurau 
ca de frig. 


Şi crâşmarul vindea necontenit. Stătea necurmat, 
ca înlemnii, la vama câştigului. Nu mai ştia nimic 
de viaţa cealaltă. Toate muriseră pentru el. Nici lume, 
nici milă, nici cer, nici prietinie, — nimic nu se mai 
afla în jurul lui. Ci el, stătea, dădea de beut şi 
primia plata. Averea se clădărea, multă şi pustie, 
deasupra lui. Neostenit, duhul lui se înseta fără oprire, 
după câştigul, pe care, cu cât îl vedea mărindu-se, 
cu atâta îl simțea mai mic. Cercase de câteva ori 
să se desprindă din încleşiarea în care era robit, 
dar de îndată, tejgheaua îl chemă cu înzecită putere. 
| se părea că se nărue pământul şi cerul. 

Inir'o zi, însă, se petrecu ceva cu totul ciudat. 

Prim mulțimea celor cari steteau la băutură, se 
slrecură un om tăcut, cu privire tristă şi cu părul 
mare, lăsat pe umeri. Cu mâna lui îi arătă spre 
sticla de alături. Crâşmarul își duse privirea după 
mâna albă şi înțelese că străinul voia rachiu. 
Puse mâna pe sticlă, dar mâna albă făcu semn, că 
„nu“. Aşa de trei ori, 

Pe urmă, străinul plecă, fără să mai spună nimic. 

Crâşmarul se cutremură uşor, ca şi cum un fir 
de îrig i s'ar fi prelins pe spate. 

Surâse dispreţuitor. 


Dar tot atunci, în mintea lui sosi un gând în- 


GRIJA DE COPIII NOŞTRI... 


EDUCAŢIA 


Şi înainte de răsboiu boalele societăţii ome- 
neşti bântuiau primejduindu-o, dar după răsboiu 
intensificarea lor o mână cu paşi tot mai grăbiţi 
spre dezastru. Unicul mijloc pentru a stăvili căderea 
pe acest povârniş, societatea creştină îl are numai 
într'o educaţie bună dată în familie copiilor — înce- 
pând din etatea lor fragedă — şi întemeiată pe în- 
văfătura divină a Mântuitorului nostru Isus Hristos. 

Astăzi, mai mult decât oricând, constatăm că 
tocmai unii părinţi nu ştiu sau nu vreau să dea odras- 
lelor lor educaţia necesară creştinească; iar urmările 
se manifestă la tineret prin multe defecte de ordin 
religios-moral, stăpânirea cărora nenoroceşte nu 
numai pe cei tineri, ci şi pe părinți. lată pentruce 
e nevoie de o campanie intensă pentru luminarea 
părinţilor în privința datoriei lor de educatori, iată 
unul din motivele principale, pentru care s'a înființat 


trebător: „Până când oare, voi sta eu aici şi voi - 
vinde rachiu ?* i: 

Şi, deodată, întreaga zădărnicie a lucrării lui. 
se arătă în lumină şi în adevăr. 

Tot rostul vieţii lui, se prăbuşi ca o ființă lovită 
de moarte. 

Crâşmarul vru să se ridice din cădere. O clipă, 
isbuti. | 

Dar, peste puţin, întrebarea veni mai vie, mai 
cu putere, şi-i lovi, fără cruţare, sufletui. 

De data aceasta, prăbuşirea aduse şi un rău al 
trupului. 

Uitând de tejghea, omul se strecură printre 
băutori, păşi cu temere spre ușă, ieși în prag, privi 
spre dreapta şi spre stânga. Nicăiri nu se afla străinul 
cu privirea fristă şi cu mâinele albe. Crâşmarul oftă 
din tot pieptul. Capul îi căzu în piept. 

Când se întoarse în cârciumă, toate i se păreau 
străine, fără rost, urâte şi pline de scârbă... 

Mai veni unul, ceru de băut... Ca în vis, îi 
dădu, uitând să întindă mâna după ban... Venialtul, 
crâşmarul părea adormit... | 

Cel de-al treilea văzu în ochii crâşmarului li- 
cărind o lacrimă... Se trase îndărăt, ca în faţa unei 
arătări, şoptind: „Ce ochi are crâşmarul! ?* 

Unul câte unul, băutorii se traseră afară, în 
tăcere... : 

Când fu singur, crâşmarul căzu cu capul pe 
tejghea, hohotind în plâns... 


Peste puțin, în locul cârciumei, fostul cârciumar 
statornici o casă de adunare pentru credincioşi... 


AL. LASCAROV-MOLDOVANU 


IN FAMILIE 


Forul, asociaţia mirenilor ortodocşi. Socotesc ca una | 
din întâiele datorii ale lui, acţiunea pentru realizarea 
educaţiei creştine în familiile noastre şi nevoia fie- 
cărui membru de-a se prezenta drept pildă în pri- 
vinţa aceasta. 

Lupta e cu atât mai grea, cu cât duşmanii Bi- 
sericii, care a fost până nu de mult aproape unicul 
izvor de propovăduire a principiilor de educaţie reli- 
gioasă-morală, au sporit, atacurile lor sunt tot mai 
vehemente, pasivitatea celor chemaţi să se opună 
tot mai pronunţată. Tot mai puţini îşi dau seama, că 
chestiunea educaţiunii e chestiunea existenţei popo- 
rului nostru, e chestiunea existenței Bisericii noastre, 
strămoşeşti. | 

Importanţa educaţiunii tinerimii a fost recunos- 
cută din timpurile cele mai vechi și totdeauna vedem. 
spiritele cele mai luminate ale unui neam preocu- 

pându-se de ea. Cu timpul, guvernanţii statului — 
la noi ca şi aiurea — au căutat să-şi asigure cât 
mai mult influența asupra iinerimii, pentruca să-i for- 
meze cetăţeni devotați idealului urmărit de stat, măr- 
ginind — spre paguba acestei linerimi — tot mai 
mult influenţa Bisericii asupra educaţiei religioase- 
morale. La noi statul a ajuns biruitor, nu şi fără 
vina organelor bisericeşti, cari, adevărat, au fost lip- 
site de ajutorul credincioşilor pe de-a'ntregul pasivi. 


Dacă 'nu vrem prăbuşirea totală, această pa- 
sivitate trebue să înceteze. E o plângere veche, 
că şcoala, institutul de educaţiune al statului, se 
ocupă mai numai de instrucțiunea, în parte păgâ- 
nească, a tinerimii încredințată ei. Ce e mai trist, 
chiar şi acolo, unde şcoala vrea să dea o creştere 
morală elevilor, cercând să-i oprească dela fărăde- 
legi chiar prin sancțiuni, ea întimpină opoziţia dârză 
a unor părinţi, cari ţin la o libertate spre anarhie a 
copiilor lor. lată un nou motiv, care ne arată nece- 
sitatea de-a lumina cât mai mult pe părinţi în pri- 
vința datoriilor lor de educatori creştini. 


Necesitatea educaţiunii în familie rezultă şi din 


slăbiciunea omului după naştere şi din faptul, că 
educaţiunea copilului o face în cei dintâi ani ai vieţii 
lui numai familia. În familie se pune deci temelia 
viitoarei educaţiuni, de-acolo însemnătatea cea mare 
a creşterii în familie. Mai târziu, tinerii ajung 
sub influenţa societăţii, întâi cea şcolărească, apoi 
în a adulţilor. Societatea îi strică pe mulţi, de 
aceea vedem pe atâţia săvârşind fapte ruşinoase, 
cari le ruinează nu numai sănătatea religioasă-mo- 
rală, ci şi pe cea fizică. Dacă educaţia dată în fa- 
milie a fost dela început condusă de principiile re- 
ligioase-morale, fiul sau fica mereu controlaţi, puţini 
dintre ei vor scăpăta. Altminteri chiar şi cei din fa- 
milii poreclite „bune“, dar îngăduitoare faţă de slă- 
biciunile copiilor lor, vor păşi pe calea cea rea. 
Cu toate că ţinta supremă a educaţiunii e for- 
marea caracterului religios-moral, educatorii n'au de 
loc voie să neglijeze în familie nici educaţiunea fi- 
zică, intelectuală şi naţională, precum nici cea eco- 
nomică, — la băieţi ca şi la fete. De aceea în cele 
ce vor urma ne vom ocupa de deosebitele feţe ale 


marei chestiuni a educaţiunii copiilor. Ş 
VICTOR LAZAR 


Psalm de toamnă 





Toamnă 


Doamne, toamna, în palme 

De vânt jucându-se cu frunze moarte, 
Mi-aduce şi-mi citeşte carte 

Scrisă, cu pârtale de inimă frântă, 
De-un înger alb ce sângeră şi cântă 
Pe margini de morminte noi şi ocolite, 
Ce-aşteaptă trupuri tinere şi ofilite 

Ca al meu... 


Doamne, iartă-mă, dar eu 

Is desfrunzit ca un arin, 

Şi nu căta că plâng, suspin, 

In fața toamnei din mine şi de-afară, 

Când văd cum mă pierd în vânt ca o cioară 
Cu aripile ude, sgribulită şi flămândă. . . 


Şi, Doamne, nu lua'n seamă 

Nici ale mele gândiri 

Cari se strâng şi se destramă 

In mine, ca negura'n vântul toamnei aceste. 
Şi iartă că mă frâng şi m'aplec peste 
Marginea 'ntinsului meu strâmt şi pustiu. 
Dar vreau să știu 

Ce-i viața asta, de-acum, 

Și cât poate [ine 

Zidirea clădită din fum 

Pe vânt şi suspine. 


Vreau să văd, în toamnă şi bură, 


Cum cască pământul veşteda-i gură. 

“ S'aud cum geme, cu vântul în nări, 
Ziua când scuipă cu sânge pe zări; 
Cum chiue văzduhul în glas de ereți, 
Când ploaia pătrunde prin os şi pereți; 
Cum sufletu-mi simte străinul de-aici, 
Când rău-l cuprinde şi-l strânge *n planglici 
Păroase şi aspre. Vreau toate să le sâmi 
Ca să doresc aprins să ies din lutu-mi sirâmi. 
Să ies din jalea-mi mută, 
Din inima-mi sbătută, 


TEATRUL NOSTRU 


Să calc voios pe-a viselor ruine, 
Și eliberat, altul şi supus, 
Doamne, să păşesc uşor după Tine 
Peste veci de veci ce n'au apus... 
in toamna de-afară, 
In toamna din mine, 
Eu, Doamne, la Tine 
Imi caut o fară, 
NICOLAE VONICA 


CERURILE SPUN 


MISTER CREŞTIN ORTODOX 


SCENA VII 
ION, PĂRINTELE PAVEL 


PREOTUL. Sunt aci, Măria-Ta... 

ION (halucinat). Geanleone... Geanleone... 

PREOTUL. Am venit, după poruncă... 

ION (acelaşi joc). Cine eşti ?... 

PREOTUL. Sluga lui Dumnezeu şi a Măriei-Tale.., 
părintele Pavel... 

ION (desmetecit). Ce cauţi, părinte? 

PREOTUL. Am adus jertfa... 

ION. Nu te'nfeleg... 

PREOTUL. Pesemne să fi 
lui Dumnezeu... şi e de lipsă 
de tot... Am adus icoanele... 

ION. Care icoane?... 

PĂRINTELE. Icoanele Măriei-Tale... Icoanele, ce 
trebuiesc arse... (lon nu răspunde. Se aşează la masă şi 
începe să gândească). 

PREOTUL. Măria-Ta, o vorbă ascultă şi dela 
mine... Ştiu... Sunt slab şi neputincios, după a mea 
minte... dar tare, după darul meu primit... Slugă 
supusă mă ţin în obşteasca alcătuire a lumii... dar 
puternic dregător în sfânta lucrare a duhovniciei.,. 
Căci mijlocitor mă găsesc atunci, între Dumnezeu și 
om, deci, împuternicit cu toată dreptatea ... şi doftor... 

ION (trist). Doftor... 

PREOTUL. Doftor, care ştie să ardă cu focul roşu, 
sau să aline cu dulce alifie... 

ION (trist). Părinte Pavele, cuvintele tale mă în- 
duioşează ... Eşti om bun... lată o virtute, pe care 
am crezut-o de mult pierdută ,.. Putinţa de a cunoaște 
bunătatea... Şi totuși, în astă clipă... 

PREOTUL. Măria-la, ai spus o vorbă mare... 
Clipa ... Opreşte-te la ea... 

ION, Zadarnic, părinte... Clipa e marele zid 
dintre trecut și viitor... dintre mine şi tine... 

PREOTUL. Dimpotrivă, clipa este uluc, prin care 
ce-a fost se varsă în ce va fi... Măria-Ta, să folosim 
clipa... Să folosim faptele mici... cele mai mici 
fapte cu putință, căci voia lui Dumnezeu mai ales 


greşit adânc în faţa 
o jertfă, cu arderea 


prin ele se araiă.,. Şi iată că eu mă întățişez, nu 
cu puterea şi strălucirea de duhovnic... ci om pă- 
cătos, prost la minte şi netrebnic la orice lucrare 
măreaţă... Fiindcă în clipa asta, voi să mă smeresc, 
să mă prefac — dacă s'ar putea — în grămadă ne- 
mişcătoare, pentru ca să treacă prin mine, ca prin 
lutul cel dintâi, puterea... 

ION, Care putere... 

PREOTUL. Puterea cuvântului. .. Căci, la început, 
a fost cuvântul... 

ION. Atunci, părinte Pavele, cine te-a trimis la 
mine ? 

PREOTUL. Cuvântul... El a împins paşii mei bă- 
irâni, prin potecile pădurilor... El umple graiul meu 
de frumuseţea adevărului... Graiul meu ... Ce poate 
vorba unui om, dacă nu e plină de duh... lată 
această icoană ... Scândură a fost... şi Măria-Ta ai 
umplut-o de puterea cuvântului... Cuvântul îmi cere 
acum, şi mai multă smerenie... căci omul, ce se 
tăgăduește pe el, din prea multă frământare a sufle- 
tului, nu se poate tăgădui pământului... și prin pă- 
mânțt, el este auzii de Dumnezeu... 

ION. Părinte Pavele, cuvintele tale m'au îndu- 
ioșat... Ai ghicit răul sufletului meu, mai lesne decât 
lacobaeus cu a lui ştiinţă ... Mă tăgăduiesc pe mine... 
Dar ce poţi face tu?... Atât... să nu mai ard icoa- 
nele... Păstrează-le... nu le mai ard... la-le, şi 
te fu în drumul tău... 

PREOTUL. Mă duc, Măria-Ta... dar mai înainte, 
priveşte-le macar odată... Şi ele pot grăi... Ştiu... 
te rușinează. . . Lucrare nemeșteșugită, de nevârsinic.. . 
Dar tot copilul Măriei-Tale, rămâne... Şi dacă ele 
ți-au greşit, iartă-le lor, după datoria părintească 
(îi arată icoanăle). . 

ION (tresărind). Părinte, ce-i asta ?... Cum?,.. 


Eu... Eu am lucrat aceste icoane?... 
PREOTUL. Da, Măria-Ta... 
ION. Cu ochii mei?... cu mânile mele?,.. 
PREOTUL. Da... 
ION. Dar chipul acestor icoane dovedeşte înfă- 
țișarea de spirit, şi nu de carne, a omului... 

PREOTUL. Aşa-i, Măria-Ta ,.. 

ION. Cum am putut găsi eu, prin linii, granițele 
care leagă și totodată desprind, sufletul de nemu- 
rire ?,.. Cu ce puteri am putut eu, pe acele vremuri, 
când nu cunoşteam nici secretul mlădierii şerpuite a 
liniei, nici tăria de vieaţă a culorilor, rupe pe om din 
lume, dăruindu-l cu podoaba asemuirii dumnezeiești ? 

PREOTUL. Adevăr grăieşti, Doamne... 

ION. Părinte, dar pe aceste scânduri, se găsesc 
minuni... E cu neputinţă... Eu, atâtea frumuseți, am 
cunoscut... dar aşa dar, încă nu... Mărturiseşte pă- 
rinte... cine a lucrat aceste icoane ?... 

PREOTUL. Nu te speria de minuni... căci orice 
adevăr e şi o minune... şi fapta... fapta cea mai 
mică e o minune... precum arătarea de pe drumul 
Damascului. . 

ION. Părinte, cuvintele tale dcivăliie în mine o 
patimă încă necunoscută... patima remuşcării... 
Ţi-am spus... m'am tăgăduit pe mine... m'am ne- 
socotit. .. 

PREOTUL. Şi doar Domnul nostru Isus Hristos 
pentru asta s'a răstignit şi a înviat... ca să nu se 
tăgăduiască nici ca om, nici ca Dumnezeu... 

ION (transfigurat). Părinte Pavele, cine te-a trimis 
la mine, în această clipă de sbucium?... 

PREOTUL. Cuvântul vine la om... În zadar, omul 
încearcă să înfrângă prin voinţă, puterea cuvântului. . 
Dumnezeu a venit la Saul, când Saul cu înverşunare 
se smintise a-L prigoni... Căci prin zbucium, omul 
îşi goleşte sufletul de tot răul și în sufletul gol, cu- 
vântul la Dumnezeu merge în val neistovit... 


ION. Părinte Pavele, mi-e frică de remuşcare... 


Cine a lucrat o 
acela 


PREOTUL. Priveşte icoana... 
atare frumuseţe, acela a văzut pe Dumnezeu... 
a cunoscut pe Dumnezeu... 

ION. Dar prin această icoană eu m'am batjo- 
curit.,. 

PREOTUL. Adevăr grăieşti ... Dar tot prin ele ai 
slujit şi tot prin ele ai înviat... 

ION (iransfigurat). Invierea... 

PREOTUL. Da... învierea! Ea e marea taină şi 
marea putere a ortodoxiei... Vieaţa, Măria-Ta!... 


Vieaţa ... 
ION. Părinte Pavele, vorbele tale deşteaptă în 


mine smerenia şi măreţia minunii. .. E timp îndelungat, 
de când nu mai cred în minuni... 

PREOTUL. Și totuşi minunile se înfăptuesc la fie- 
care pas... Priveşte... (arată pe geam unde a apărut 
crucea bisericii). Ploaia şi vijelia s'au potolit... Pe cer, 
gândurile bune ale stelelor s'au ivit... lată că într'o 
clipă, furtuna, ce ameninţa să surpe lumea din temelii, 
a încetat, şi lumina nopții se înfăţişează în toată a 
ei frumusețe... Acum, cerurile spun... 
de îngeri: Hristos a înviat). 

ION (cu teamă). Dar ce întâmplare neobișnuită 
a biruit legile firii? .,. 


(începe corul 


PREOTUL. Furtuna a lrâni crăngile şi desrădă- 
cinat copacii, ca să facă, prin întuneric, pârtie de 
lumină până la tine. 

ION. Şi acolo sus, dincolo de Sblapa dealului, 
ce arătare trăieşte ?.., 

PREOTUL. E crucea bisericii. .. 

ION. Părinte, o putere nouă a despicat fruntea 
mea semeaţă, umplându-mi întreaga făptură de lu- 
mină... Binecuvintează-mă, părinte... Cuvântul a 


venit la mine.. 
(CORTINA) 


TABLOUL VII 
O coştişă lângă biserică 
SCENA | 
PREOTUL, ION in genunchi lângă preot 


ION. Atunci, nu eu am ucis-o0?... Eu, cu ne- 
credinţa, cu nepăsarea mea... 

PREOTUL. A lost în acea vreme molimă mare 
printre copii... şi ai mei, toţi până la unul, au căzut 
bolnavi... 

ION. Şi ea ?... 

PREOTUL. Şi-a pogorit toată osteneala gândului 
şi a faptelor peste sufleiele lor învăpăiate de arşiţă. 

ION. Şi copiii? 

PREOTUL. S'au însănătoşit... dar ea s'a prăpădit. 

ION. Sărmana Filofteia ! Tot jertfă... 

PREOTUL. Jertfă ... dar jertfă vieţii, Măria-Ta. .. 
Vieţii, se cuvine a ne jertfi, dar închipuirii, nu... 

ION. Şi biserica ? 

PREOTUL. E mult de povestit, 
timpul nostru e măsurat... 

ION. Măcar taina clădirii, aş dori-o cunoaşte... 
Din ea, voi să-mi fac, la orice prepus sau şovă- 
ială, îndemn de stăruinţă. .. 

PREOTUL. După moartea ei, m'am ajutati din nou 
cu copiii, până la sosirea acestui fur, care drept canon 
de ispășire a păcatelor şi-a luat singur asupra-şi 
zidirea ... 

ION. El, atuncia?... 

PREOTUL. Copiii, el şi Filofteia... 

ION. Părinte, înțelepțeşte m'ai povăţuit... Dum- 
nezeu, prin fapte mici, grăieşte oamenilor... lată 
această biserică... Cu adevăr, singură s'a înălţat, 
dacă la zidirea ei au fost părtaşi doar copii, o mamă- 
fecioară ... şi un fur, care se pocăeşte.. 

PREOTUL. Dar menirea ei va fi şi mai mare, 
când se va înapoia acel, cu care a binevoit cuvânțul. 
(Intră Cămăraşul). 


Doamne... şi 


SCENA II 
CĂMĂRAȘUL, ION, PREOTUL 
CAMĂRAȘŞUL. Măria-Ta, am venit la acest ceas 


de mare cumpănă, cu mare rugăminte... M'a biruit 


muncile dragostei credincioase... Nu se poate obişnui 
3 

sufletul meu, cu gândurile ăstui purces, singur, pe 
drumurile anevoie de neumblare şi în desimea co- 
drilor pustii de suflet prietenos... 

ION. Nu vyoiu fi singur cămăraşe... 

CĂMĂRAŞUL. Măria-Ta, sub ochii mei te-am 
văzut crescând... te-am ocrotit, după mica mea pu- 
tere... dar te-am iubit, după marea mea dragoste... 
Mă tem deci, ca de dragul unui copil, până şi de 
întunericul ascuns în scorbură și de vântul, ce pân- 
deşte prin frunză... 

ION. Bunule cămăraş, îți recunosc credinţa... 
dar nu se poate... Pe jos şi fără tine, voiu face 
drumul până la mănăstirea Neamţului... . 

CĂMĂRAȘUL. Dar eu? 

ION. Tu rămâi de priveghează... Şi aşteaptă 
întoarcerea mea... 

CĂMĂRAŞUL. Şi tuturor acestor oaspeţi, ce le 
voiu spune ?... 

ION. S'aştepte... Am lipsă de ei, la a mea în- 
toarcere... 

CĂMĂRAŞUL. Mă supun poruncii lor, Măria-Ta... 
Aşa-i în firea lucrurilor... cel mic şi prost se supune 
celui mare şi înţelept... Le voi spune... 

ION. Ei îmi vor fi unelte pentru gândul meu... 
lată cămăraşe, pricina hotărârilor mele... 

CĂMĂRAŞUL, Măcar un cal şi merinde... 

ION. Nu cămăraşe... pe jos. Am pierdut din 
minte, culoarea spicului de grâu, cântul privighetoarei 
şi mireasma vântului, care adie... 

CĂMĂRAȘUL. Ce preţ pot avea aste mici lucruri... 
Niciunul. | 

PREOTUL. Nu, cămăraşe.., căci prin toate, glă- 
sueşte Dumnezeu. 

ION. Am uitat şi vorba oamenilor... 

CĂMĂRAȘUL. A prostimii... 

ION. Da... a prostimii. 
acestui neam... 

CĂMĂRAŞUL. Ce-ar avea el de spus? 

PREOTUL. Te înşeli, cămăraşe ... Fiecărui neam, 
Dumnezeu îi hărăzeşte o parte din nesfârșita lui co- 
moară... Unele glăsuesc într'un fel, altele într'alt 
fel... ba altele sunt mute chiar, până ce Dumnezeu 
le sloboade glasul... 

CĂMĂRAŞUL. De, părinte, ar fi cu putință, să ai 
dreptate... Dariată, zic şi eu ca omul prost la minte, 
că tot ce sa putut gândi, a gândit Măria-Sa îm- 
preună cu cărturarii dela castel. 

PREOTUL. Nu, cămăraşe... acei cărlurari gân- 
desc în felul lor... asupra legăturilor şi desbinărilor 
dintre oameni şi popoare... 

CĂMĂRAŞUL. Şi noi pravoslavnicii, la ce gândim ? 

PREOTUL. La legăturile dintre om şi Dumnezeu 
şi la desbinările dințre suflet şi soartă... 


Vorba ei... vorba 


ION. Şi asta se numeşte durere... lată sfânta 
datorie a acestui neam, să nască toată bucuria şi 


fot folosul, pe care numai durerea le poate zămisli ... 
(Se aude din depărtare, glasul lui Şorban). i 

ŞORBAN. loane... loane... 

CĂMĂRAŞUL. E glasul lui Şorban... 

ION. Mergi, cămăraşe şi-l întoarce din drum... 
Şi tu priveghiază, căci... (intră furul). 

PREOTUL. Căci ziua Domnului vine, ca un fur... 

ŞORBAN (din depărtare). Ioane... loane... 

ION. Du-te, cămăraşe ... Mie mi-a sosit omul... 

CĂMĂRAŞUL. Furul ?... 

ION. Da... ele călăuza mea... (către fur). Frate, 
mergi înainte... 
tăria smereniei.. . 

ŞORBAN. loane... loane... 

(ION (face semn cămăraşului să se îndepărteze). Cămă- 
raşul pleacă. (Furul cu Ion, incep să urce costişa. Preotul 
inlră in biserică. Incepe cor de ingeri: Hristos a invial. Intre 
timp, furul şi lon au ajuns pe culme). , 

ION (către fur). Ce plai necunoscut sau uitat ve- 
derii mele, descoperă soarele prin despicătura mun- 
ților, frate ? 

FURUL. Moldova... 

ION. Moldova]... (dispar). 

(Cântecul corului se prelungeşte mult, apoi cortina). 


Sfârşit VICTOR PAPILIAN 


Ardea o casă 


Ardea o casă, cu svâcniri nebune 
Țâşșneau spre ceruri flamurile vii 
In mohorâta noapte de cărbune 
Ca uriaşe spade sângerii. 


Vâlvorile de flacări svâcnitoare 
Urzeau, mărunt, pe albele zidiri, 
Lumini nesigure, tremurătoare, 

Inmănuncheri de roșii trandafiri. 


Cădeau ferestrele ţipând cu vaer, 

Cu ţipete de glasuri omenești... 
Zburau, ca nişte stropi de sânge'n aer 
Schinteile, spre lumile cerești, 


Iar fumul slobozit bufnea năvalnic, 
In revărsate valuri cenuşii... 
Inăbușite-oftări plutiră jalnic 

Prin năruite camere pustii. 


De-odată, casa se plecă 'ntr'o parte 

Cum s'ar pleca pe coastă un rănit, 

Un geamăt scoase, ce porni departe 

Şi la pământ apoi s'a prăbușit. 
DAFNA-BLAGAIANA 


In tiparul paşilor tăi, găsesc eu, - 

CRUCI ȘI RĂSCRLUCI 


Prea puțini mai cunosc azi înțelesul răscru- 
cilor, pentrucă prea mulți şi-au învârtoșat inima şi 
şi-au înfors fața dela Dumnezeu, iar Dumnezeu 


8 








Cruce de lemn s-ulptată (Mănăstirea Secu) 


le-a sărăcit sufletele de vederea cu ochii inimii, 
carea vede dincolo de lucruri. Înjelesurile adânci ale 
inimii zac uitate sub zăvorul buchilor bătrâne în 
minee şi'n cazanii, ori în înfelepciurea puţinilor 
moșnegi, gârboviţi de ani şi bunătate, cari încru- 
cişază mânile şi la vecernii în rugă de seara. Dar 
pe aceștia lumea îi nesocoteşte, iar ştiinţa o caută 
în alle părji decât în Biserică, unde, în vremuri 
cari au fost, se căuta şi se afla infoideauna. 
Aftâjia ocolesc azi lăcaşurile Domnului — ale 
căror cărări așteaptă pustii, dar fără nerăbdare, 
pași de pocăință şi întoarcere, — ca să umble în 
sfatul treburilor cetăţeneşti, adeseori dătătoare de 
netrudită pâine, ori să supună loruși stihiile pă- 


mântului întru luciferică asemânare cu Dumnezeu. 
Deaceea, oamenii de azi merg cu capul în pământ, 
și nu cu ochii privind spre cer, cum umblau odi- 
nioară şi nu se policneau, iar acum se îrmpie- 
dică şi cad. Şi minune l Cu cât oamenii mai mult 
privesc pământul, cu atât mai puțin văd şi cunosc 
cele de pe el. 

Așa, răscrucile. Cine le mai ia În seamă, 
cine le mai cunoaște, şi, mai ales, cine își mai 
face cruce, după îndemnul troifei de pe margine, 
când frece peste ele? Puţini la sate. Aproape 
nici unul în cetăți. 

Și iarăşi ciudat lucru: în orașe, unde din pri- 
cina mulțimii ulițelor prisosesc răscrucile, nimeni nu 
le vede. 

Nu și la safe. Pentrucă acolo, la încruci- 
șeri de drumuri, străjuesc cruci de peatră, ori 
iroife, şi |ăranii, trecând pe lângă ele, se închină 
Sfintei Treimi, după îndemnul lemnului cel de viaţă 
purtător. 





Troițe 

Există răspântii și răscruci. 

Cele dinfâiu sunt despărliri, sau  întretăieri 
neregulate de mai multe drumuri. 

Celelalţe sunt întâlniri a două drumuri, aşa 
fel că, la întretăierea lor, au chipul crucii. 

Vom vorbi întâiu despre răspântii; și dup'a- 
ceea, despre răscruci. 


Viaţa omului pe pământ este o umblare ne- 
curmală, căci la multă trudă supune Dumnezeu 
pe fiii oamenilor. 

In drumul său omul ajunge la multe răspântii 
şi răscruci, pentrucă sunt multe şi căile acestei 
lumi. Neștiind, acolo, care este mai departe calea 
sa, şi nedumerindu-se pe care să apuce, ca să nu 
se turbure cu inima, s'a pus de Dumnezeu, prin 
oameni, spre ajutor, semnul sfintei cruci, ca, în- 
Chinându-i-se, să se lumineze și să-și cunoască 
drumul, și, Intărindu-se cu Inchipuirea ei asupra-şi, 
să poată merge mai deparie. Intr'acest chip, celui 
ce umblă cu bună creştinătate „Domnul va fi 
întru toate căile sale și va întări piciorul său, ca 
să nu se clălească“ (Pilde 3, 26]. 

Răspântiile drumurilor sunt, așa dar, locuri 
de îndoială pentru călător. Acolo, oprindu-se, ispi- 
teşte toate, toate cărările, căulând-o pe a sa. De 
aceea, ca să-i fie lui într'ajutor, se aşează acolo 
câte-o cruce. Căci crucea este celor neștiutori în- 
jelepciune, credincioşilor întărire şi păziloare a 
foată lumea. Despre aceasta Sfintele Scripturi 
astfel glăsuesc : „Intru toate căile tale să o cu- 
noști pre dânsa, ca să îndrepteze căile tale“. (Pilde 
3, 6). 





Troiţa din viaja comunei Ibănești (Năsăud) 


De cele mai multe ori Insă călătorul îşi cu- 
noașie calea sa. Atunci, crucea dela râspântii ti 
esle binecuvântare, şi-l fereşte de primejdii. Ce- 
eace sfinţii părinţi, prin cântările bisericeşti glă- 
suind, adeveresc : „Când te închipuim, de nevoi ne 
mântueşti“. ! 

Dela răspântii ea binecuvântă drumurile, ca 
să fie toale, până la capăt, neprimejdioase purtă- 
toare ale oamenilor. 


* 
E] E] 


Dar, nu numai astfel de drumuri cunoaşte şi 
umblă omul, ci, dupăcum trupul are, pentru paşii 
săi, drumurile sale pe pământ, tot astfel şi su- 
fletul, pentru scopurile sale, are căile sale, pe cari 
însă nu le pulem vedea, nici pipăi, cum vedem și 
simțim pe cele ale trupului. Dar sunt; şi sunt 
multe, chiar mai multe decât ale irupului. 

Fiecare om are prisos de năzuințe sufletești. 
Filosofii le numesc idealuri. Cerul este plin de 
idealuri de-ale oamenilor. Spre ele duc drumurile 
sufletului. Aceste drumuri sunt mult mai anevo- 
ioase și mai grele. lIneori, nici nu încep. De cele 
mai mulțe ori, sfârşitul lor este dincolo de moarte, 

Ca şi pe celelalte, şi pe căile sufletului sunt 
multe răspântii şi răscruci. La popasul lor însă 
nu mai străjueşte Semnul Sfânt, ca la ale pămân- 
tului, ci aici pândesc Indoelile și desnădejdea şi 
ispitele. De aceea este bine și de folos, ca pe 
căile sufletului omul să pornească cu Sfânta Cruce 
a lui Hristos asupra-şi, căci „binecuvântat este cel 
ce umblă întru numele Domnului“. 

La răscrucile sufletului călătorul se opreşte 
și privind înapoia sa, se întreabă: Folosit-a sufle- 
tului meu calea aceasta? Bun e drumul pe ca- 
rele mă ostenesc, ca să merg mai departe, ori să 
caul altul mai de folos ? Deaceea și zicem: „Cu 
crucea Ta, Hristoase, povățuieşte-ne la adevărul 
Tău, şi ne mântuieşte pre noi de cursele vrăjma- 
şului“. ? 


. 
E] + 


Dar, ceeace am făcut până acum, n'a fost 
decât iălmăcirea mai mult a răspântiilor. 


Răscrucile, pe lângă acest înfeles de supra- 
faţă, mai au unul, tainic și adânc. 

Drumul care ne duce la el Incepe cu o su- 
perstiţie. 

Umblă prin popor credința, că la răscruci şi 
la răspâniii se adună duhurile necurate și fac rele 
oamenilor, cari trec pe acolo. Noaptea la răscruci 
joacă ielele, ori pândesc dracii; iar ziua vântul, 
Volbura, ori Ciasul rău. De aceea se așează acolo 
cruci, ca să gonească dracii, cari se înspăimâniă 


1 Din a doua stihire a crucii, dela sfihoavna Ină ării 


Cinstitei Cruci. 
2 Stihire a Invierii, la hvalite, glas 4. 


VIAȚA ILUSTRATA 15 


la vederea lor. În biserică auzim adeseori cân- 
tându-se: Puterile cele de desubi se înfricoșază de 
semnul întru carele umblă neamul celor cereşti, ! 
pentrucă armă nebiruită s'a dat nouă : Sfânta cruce 
și printr ânsa risipim toate sfaturile celor protivnici. ? 


In mintea poporului, de răscruci se leagă 
sirâns ideea de nenorocire.  Pricina răului, care 
pândeşte pe om la răscruci, poporul o pune în lu- 
crarea puterilor necurate. Această atribuire însă 
este naivă şi fals acordată. 


La cea adevărată vrem să ajungem. 
* 
+ * 
Pentru sfinţii creştini şi pentru marii mistici 
pământul este o ființă plină de viaţă şi cu suflet 
asemenea celui omenesc. 


Pământul se zgudue şi se culremură, când 
se mânie Domnul (Ps. 18, 7, 17, 9); iar, pentru 
dreapta Lui judecată, pământul se veseleşte (Ps. 
96, 11, 95, 11). 


Asemenea unui om, pămâniul a luat şi ia 
parte la toate întâmplările suprafireşti din Cosmos. 


Când s'a săvârșit în lume Marea Milostivire 
a lui Dumnezeu, adică întruparea Fiului Său, Hri- 
stos, şi Naşterea Lui din Preacurala Fecioară, 
puterile cerurilor s'au bucurai, iar pământul s'a 
veselit şi peşteră Celui Neapropiat a adus! 


lar, când a fost de s'a întâmplat Marea In- 
drăzneală a oamenilor, adică Răsiignirea Fiului 
lui Dumnezeu, atunci, ne mai putând răbda atâta 
cufezanță și jărădelege, pământul s'a cutremurat 
(Mat. 27, 51) şi întunerec s'a făcut asupra sa dela 
al şaselea ceas şi până la al nouălea ceas (Mat. 


27, 45). 


Pământul, dimpreună cu toate cele ce sunt 
pe dânsul, mările şi toate isvoarele, lumina și în- 
iunerecul, gerul și arșija, focul şi oamenii şi toafe 
cele necuvântătoare, laudă pe Făcătorul său, pe 


1 Din peasna a cincea, a Canonului Inălțării Cinstitei 
Cruci. Facerea lui Chir Cosma Melodul al Maiume:. 


2 Din peasna a şasea a Canonului sf. mucenic Cornelie 
Sutașul (13 Sept.), a lui Iosif (Studitul). 


3 Acelaş lucru îl crede mulțimea fără număr a pante- 
iștilor asiatici. Dintre europeni, filosoful german Fr. Paulsen 
(în a sa Introducere în Filosofie) vorbind despre „sufletul 
pământului“ şi „sufletul Universului“ se intreabă : După cum 
exi:lă o viață sufletească inferioară, mărginită, există oare 
şi o viafă sufletească mai înaltă, mai cuprinzătaare decât 
aceea pe care o lrăim noi? Este pământul o ființă în- 
suflejită ?“ şi răspunde imediat : „Cum m'ar fi ea însaş vie şi 
însuflețită, ființa care naşte toate ființele vii şi însufleţite, şi 
le hrăneşte din sine, ca părți din viața sa!“ La fel, o mul- 
jime de poeţi, din toate timpurile, închipuese pământul ca pe 
o ființă. 


Domnul şi-l preamăreşte întru foji vecii. ! Mai mult: 
Pământul se închină înaintea lui Dumnezeu şi 
cântă în cinstea Lui, cântă Numele Său (Ps. 66, 
4, 65, 3). Răscrucile sunt semnele de închinare ale 
pământului călră Cer. 


* 
+ + 


Dintru început s'a făcut mărturisirea lui Dum- 
nezeu preste tot pământul, și s'a dat oamenilor 
semn ca să cunoască pe pământ calea Sa, dar 
păcatul a întunecat vederea semnelor Domnului. 
De aceea multă vreme oamenii n'au cunoscut cele 
ce li s'an arătat. „Ai văzut multe, zice Isaia pro- 
rocul (42, 20), dar n'ai luat seama la ele“. 


Ceeace în Iumea oamenilor avea să se pri- 
ceapă şi să se întâmple abia târziu, s'a petrecut 
de mult — în mic — în lumea celor curate ale 
pământului. De aceea, un binevăzător al zilelor 
noastre zice: „La mici răscruci trifoiul ridică o 
froiță“.? 


* 
+ + 


Acesta este, aşa dar, înțelesul tainic al răs- 
crucilor: ele sunt semne de închinare ale pâmân- 
fului către Cer; cruci de mărturisire, pe cari pi- 
mânitul le-a închipuit asupra sa. 


* 
* + 


Și acum, vom pricepe ușor și rostul crucilor 
dela răscruci. 

Răscrucea, prin chipul Semnului Sfânt ce-l 
poartă inir'ânsa, este, prin sine, gonitoare a dra- 
cilor. Deci, nu pentru alungarea puterilor rele se 
aşează acolo crucile. Rostul lor este acesta ; să 
îndemne pe trecător să-şi facă cruce. Pe care, 
închipuind-o asupra noasiră, „0 aducem spre iertarea 

păcatelor“. 
+ d + 


Cunoscând acum înțelesul răscrucilor cel ade- 
văraf, când trecem peste semnele de închinare ale 
pământului cătră Cer şi vedem pus înainte lemnul 
crucii cel de mântuire, să ne închinăm lui şi să ne 
facem sfânta cruce. Ca să fim vii. 

ROMUL GRECU 





1 Irmosul al doilea al pesnei a opla, din 6 Septemvrie; 
şi din peasna a noua, dela 1 Sep'emvrie. 


2 Radu Gyr, poezia „Fermă“. 


3 Din stihira lui Chiprian, dela litia Inălfării Cinstitei 
Cruci. 


Intr'adevăr, cuvântul Crucii -—  peniru. 
pierifori nebunie este, peniru noi însă, ceice 


ne mântuim, este puterea lui Dumnezev. 

PROBLEME DE EDUCAȚIE 


FRUMOSUL MORAL 


Istoria şi viața ne dovedesc deopotrivă de con- 
vingător, că instinctul frumosului nu este cu nimic 
mai prejos în manifestările sale, decât celelalte in- 
stincte ale omului. 

Din vremuri străvechi şi până azi omul niciodată 
nu s'a putut lipsi de gustarea frumosului, fie că a fost 
el găsit în natură sau creat şi format de sufletul ome- 
nesc. Poezia, muzica, teatrul, sculptura, arhiteciura 
şi pictura sunt roade ale sufletului omenesc din toate 
vremurile. Plăcerea şi razele binefăcătoare ale artei 
inerente firii omeneşti au culminat întoideauna în 
frumosul moral. Nimic nu a putut delecta şi influința 
mai adânc sutletul omenesc, decât faptele mari şi no- 
bile, bazate pe o iubire curată şi pe o năzuință pu- 
ternică de a se apropia tot mai mult de desăvârşirea 
Tatălui ceresc. 

Puternica înrâurire a frumosului moral asupra 
inimilor omeneşti se poate demonstra și cantitativ. 

Întruchipările artistice în culori, sunete, metal 
şi lemn sunt mai puţine la număr decât produsele 
poetice, cari cântă în forme neperitoare frumosul 
moral, pentrucă lumea le-a cerut pe acestea mai 
mult şi le-a simţit efectul binelăcător mai bine. 

Şi precum izvorul primordial al tuturor formelor 
de energie materiale pe acest pământ sunt lumina şi 
căldura soarelui, aşa și primul mobil la toate fap- 
tele mari şi nobile porneşte din înclinarea profundă 
a omului spre frumosul moral. 

Esteţii cei mai de seamă se trudesc de multă 
vreme să dea o definiţie exactă frumosului şi nu 
reuşesc, dar în schimb recunosc că acest frumos 
există în lume şi el are o puiere suverană asupra 
oamenilor. Ba unul dintre ei, înireaga valoare a cul- 
turii omeneşii o face atârnătoare de simţul frumosului, 
afirmând că unde piere simţul frumosului, degene- 
rează şi simțul moral care stă în cea mai strânsă 
legătură cu el. Şi are dreptate, fiindcă şi cel mai 
simplu om faptele rele le numeşte urâte, iar faptele 
bune le numeşte frumoase, simțind la cele dintâi o 
scârbă, iar la cele din urmă o plăcere. Şi cel mai 
iscusit actor când joacă pe scenă un rol de om 
rău ni-e antipatic şi iarăşi actorul de mai puţină va- 
loare artistică când joacă un rol de om bun, şi 
rolul ni-i simpatic. 

Zadarnic ne predică concepţia materialistă, care 
crede numai în mălaiul unsuros, că aria este un 
lucru zadarnic, penirucă setea după frumos nu se 
poate extirpa din ființa omului, care îi simte lipsa 
ca floarea lipsa luminei. 

„De aceea, cât de mult trebue să fim îngrijoraţi, 
când vedem, că simțul frumosului atât de puternic 
al tineretului nostru se hrăneşte cu piese nepotri- 





Floarea reginei 


vite de tealru, cinematograf şi cu produse _lite= 
rare detestabile. Piesele de teatru cu conţinut nobil 
şi cărţile curate și preţioase ca aurul sunt uitate 
şi gustul estetic al tineretului se perverteşte cu piese 
şi cărți de cuprins cel puţin dubios. 

Leacul vindecător nu poale să fie acela dea 
opri ltinereiul să meargă la teatru, la cinematograf 
sau să cetească, fiindcă sufletul iui e dornic după frumos 
ca după o bucată de pâine când e flămând, ci de 
a-i da feairu, cinematograf şi leciura curată. 

Ne trebue un tinerei cu o viaţă sufletească fru- 
moasă, care va fi deodată și morală, dar asta vine 
numai dupăce i-am oferit izvoarele adevărate ale 
frumosului : naiura şi cele mai alese produse ale su- 
fletului omenesc. Cresc bieţii copii fără să le fi 
vorbit cineva de frumuseţa florilor şi de tablourile 
de pomi primăvăraleci şi formarea gustului estetic 
este lăsată peniru mai târziu, când acest gusi a de- 
generat întru atât, încât el nu mai poate fi refăcut. 
Ce va fi de noi când vom avea tineri tot cu nota 
zece la matematică şi cu nota zero la gustarea fru- 
mosului natural şi moral! 

Din tinărul cu gustul frumuseţii bineformat va 
deveni omul întreg, cult, armonios şi bun la inimă, 
iar din cel îndopat până la saturație exclusiv cu for- 
mule matematice, va răsări omul sec cu ştiinţă 
multă, dar fără inimă. 


Domnul nostru Isus Hristos, care ne-a dat gu” 

stul frumosului desăvârşit, a creiai o lume noauă, 
şi fericită, iar pezevenchiul din revoluţia franceză 
care a strigat colegilor înduioşaţi în faţa unor copii 
rugători: „Da ce, sunteţi copii de vă lăsaţi mişcaţi de 
lacrimi ?“ a fost un cap ştienţific, dar o inimă mur- 
dară. 


UN MARTIR AL ORTODOXIEI NOASTRE 


Să nu cruţăm deci nici o jerifă când este vorba 
de formarea gustului pentru frumosul moral în ini- 
mile tineretului nostru, fiindcă dela acest gust atârnă 
toată noblejea purtării lui în viaţa de mai târziu. 

Prot. Dr. ŞTEFAN CIOROIANU 


Popa Maniu Dobrotă din Poiana-Sibiului 


Desbinarea religioasă a Românilor ardeleni dela 
anul 1700 este, fără îndoială, faptul cel mai regre- 
tabil din istoria neamului nostru. Sunt rele cari se 
mai pot indrepta cu vremea, sunt catastrofe ale căror 
consecinţe grave scad în timp. Dar sunt răni în su- 
fletul neamurilor, cari chiar dacă se mai astupă cu 
vremea, se pot deschide, totuş, la cea mai mică ne- 
glijență. Acestea ameni:ţă în continuu liniştea internă 
a unui neam şi pol fi exploatate orcând de duşmanii 
dinlăurtru şi din afară. 

O atare rană în sufletul şi trupul neamului nostru 
este desbinarea religioasă dela 1700. 

* i * 

După actul dela 1700, în timp de aproape un 
secol cuțitul care sângera în trupul neamului se răsucea 
mereu cu o manie drăcească. Fratricidul răsărea des 
pe câmpia ardeleană. Luptele de veacuri dintre Mun- 
teni şi Moldoveni n'au fost mai dureroase. Istoria 
luptelor pentru apărarea ortodoxiei în Ardeal, care 
nu € îndestul de cunoscută, are momente de un tra- 
gism fără pereche în istoria atât de vitregă, de altfel, 
a neamului nostru. Un asemenea momeni, foarte 
puţin cunoscut, voi încerca să schiţez în cele ce ur- 
mează. Dar notez dela început, că prezentarea 
acestui moment n'o fac cu gândul de a aţâţa. 
Martiriul Popii Maniu Dobrotă din Poiana Sibiului, 
aş vrea să facă să tresalte ceeace avem mai delicat 
în sufletul nostru: dragostea de neam şi ura împo- 
triva oricărui atentat, de ori unde ar veni el asupra 
ei, asupra unităţii noastre sufleteşti. Cu intenţia aceasta 
am început să scriu rândurile de faţă. Şi dacă aş 
şti că nu voi,putea realiza aceasta, n'aş mai scrie 
nici un cuvânt mai mult. 


% 
+ * 


Rezistenţa ortodocşilor împotriva uniaţilor a fost 
mai dârză şi mai glorioasă în partea de sud a Ar- 
dealului, în Mărginime, începând dela Caransebeş, 
Haţeg până la Sibiu, Făgăraş şi Braşov. Comuna 
Poiana-Sibiului intră şi ea în această zonă glorioasă 
şi şi-a dat şi ea alături de vecinele ei Sălişte, Aciliu şi 
Orlat, prinosul ei de suferinţe şi sânge pentru apărarea 
credinţei strămoşeşti. Floarea de sânge pe care Po- 
iana-Sibiului o dă pentru cununa biruinţelor ortodoxe 
este martirajiul Popii Maniu Dobrotră. 


Fapiul s'a petrecut acum aproape 200 de ani. 
El a fost descoperit de dl prof. Silviu Dragomir într'o 
plângere a Poienarilur către mitropolitul din Carloviţ, 
şi dat publicităţii printre alte sute de documente de 
sânge din epoca de rezistență a ortodocșilor. 

Despre Popa Maniu Dobrotă ştim că pela 1748 
era preot în Poiana-Sibiului împreună cu popa Joan 
Bozdog. Din plângerea Poienarilor către mitropolitul 
din Carloviţ aflăm că la 1750 a venit protopopul 
unit din Armeni (o comună din jud. Sibiu) şi a prădat 
satul pentru Popa Maniu Dobrotă, cel neunit, cu 15 
florini, iar popii Maniu i-a mai luat şi o iapă, tot 
pentru lege. 

Apoi într'o vreme, pe când popa Maniu slujea 
la o cruce dintr'o răspântie a satului, căci biserica 
era încuială de preoții uniţi, „l-au impresurat popii 
cei uniţi ajutaţi de soldaţi crăieşii, dar l-au scăpat 
muierile“. Pentru asta muierile au fost prinse şi ţi- 
nute în temniţă la Blaj „patrusprăzece săptămâni din 
luna lui Decemvrie“. 

Dar de popa Maniu Dobrotă tot nu s'au lăsat. 
Nu mult după aceia „popii cei uniţi“ din porunca 
episcopului lor Paul Aron şi ajutaţi de soldaţii unguri 
au înconjurat casa popii Maniu în timp de noapte, 
fiind în 20 ale lui Decemvrie 1754. Când a simţitel 
că vor să-l prindă prin surprindere, noaptea ca pe 
tâlhari, a sărit pe fereastră, aşa desculţ şi desbrăcat 
cum s'a sculat din pat şi a fugit prin grădină, prin 
zăpadă, până a ieşit afară din sat. Totuşi uniţii s'au 
luat după el şi l-au prins îngheţat de frig. Şi l-au dus 





Schitul Ialomicioara 

la Blaj după cum aveau poruncă. Pe drum către Blaj 
„i-au degerat picioarele de i-au căzut amândouă dela 
el, şi mâinile iar i-au degerat şi a căzut pielea de pe 
el“ — cum scriau Poenarii cu inimile sângerânde de 
durere, în plângerea lor către mitropolitul din Car- 
lovij. 

Acum se poate bănui revolta poporului când 
şi-a văzut preotul schingiuit şi cu picioarele căzute 
dela el şi plin de degerături pe tot trupul, până i-a 
căzut pielea de pe el. Şi se poate bănui, mai departe, 
suferințele nesfârșite pe cari a trebuit să le îndure 


NOTE DE DRUM 


popa Maniu Dobrotă. Căci nu este durere mai mare 
pentru trupul nostru, ca arsura şi degerătura. 

Acesta e mariiriul popii Maniu Dobrotă din 
Poiana-Sibiului. Suterinţele lui, moartea lui, a fost o 
predică zguduitoare, o predică de sânge, una din acele 
predici cari stau la temelia creştinismului dintâi, şi 
cari sună departe în limp şi'n spaţiu. Și în prima 
parte a veacului al XViil-lea au răsunai in Ardeal: 
multe asemenea predici. Ele au apărat ortodoxia 
noastră. NICOLAE VONICA 


SPRE SOARELE DELA ASSUAN 


— 1929 — 


TOT CAIRO 


Au început zilele frumoase, nu în înțelesul ce- 
rului, care aici e frumos totdeauna, ci înțelegând lu- 
crurile pe cari le vedem, După o privire generală a 
oraşului, nu puteam începe seria vizitelor din oraş, 
decât cu vizitarea faimosului Muzeu Egiptean în care 
sunt adunate toate comorile cari ne dau icoana viea 
vechiului Egipet al Faraonilor, muzeu faimos în timpul 
din urmă prin bogăţiile faraonului Tui-Ank-Amon, gă- 
sii în anul 1923 în mormântul dela Theba, în Valea 
Regilor, şi aduse şi păstrate aici în muzeu. (Englezii 
au voii să le ducă la Londra, însă protestul arabilor 
din Egipet a avut efect şi a oprit înstrăinarea lor). 

Muzeul Egiptean se află aproape de malul drept 
al Nilului. El are un aspect frumos, cu o curie largă 
în faţă, deasupra cu inscripţii de nume ale iluștriior 
egiptologi, cu Momsen în frunte. La întrare, mai 
mulţi sfincşi din granit roşu de Assuan, amintesc 
încă odată că suntem în țara Faraonilor. 

Parterul muzeului e grandios, împărţit în trei 
părţi: In partea din mijloc îţi atrag imediat atenţia 
două statui de proporţii îngrozitoare: una e lui Se- 
sortris III, iar alta a lui Ramses II, înalte de câte 
zece meiri, încât stai mirat cum le-au putut trans- 
porta până aici şi aduse aici cum le-au putut vâri 
în muzeu. Sau poate mai întâi le-au adus în acel loc 
şi au zidit muzeul peste ele, sau le-au întrodus des- 
făcute in bucăţi, iar în muzeu le-au închegat iarăși ? 
Ramses II (1292—1225 a. Hr.) a fost Faraonul despot 
care şi-a lăsat pretutindeni statui colosale de granit. 
Printre toate ruinele Egiptului, unde mergi trebue să-l 
găseşti pe Ramses II în mai multe exemplare. Numai 
în templul dela Luxor are mai mult de 30 statui, una 
mai enormă decât cealaltă. Peste toate resturile 
ruinelor templelor din FEgipet umbra lui Ramses II! 
pluteşte şi toate palatele se confundă cu el. In toate 
statuile e repezeniat enorm, zimbind, cu cheia Egipe- 
tului în mână, cu bărbia. prelungită întrun moţ de 
granit — ca toate staiuele egiptene reprezentând 


bărbaţi. Sculptorii egipteni nu prea erau artiști mari 
şi de aceea ca statuele de femei să se deosebească 
de cele aie bărbaţilor, acestora le făceau și barbă 
dinir'o bucată de pialră din acelaş bloc. 


In parterul muzeului se găsesc numai blocuri 
de piairă reprezintând persoane (faraoni) şi sarcofage, 
toate în granii rosu, alb, negru sau cenuşiu, cu in- 
scripţii hieroglifice pe ele, sculptate minunat. Câte 
un mormânt este adus aici cu totul, întreg mormântul 
cu tot ce s'a găsit în jurul sarcofagului. Inscripţiile 
pe blocurile de granii sunt sau săpate (scobite), sau 
scoase în relief; unele „litere“ sunt colorate. Tot 
ce vedem, arată o răbdare enormă din pariea celor 
cari le-au făcui — muncă benevolă sau silită. 

Urcând la etaj, avem dealungul scărilor pe păreţi 
papirusuri cu scriere frumoasă în negru şi în roşu. 
Sus sunt mumiile diferiților faraoni, păstrate în sicrie 
de sticlă, unele mumii având fața şi mâinile desco- 
perite, altele rămase înfăşurate în pânza lor în care 
stau de atâtea mii de ani. Lume multă și elegantă 
se plimbă pe aici privind minunile muzeului. Mili- 
ardari veniţi depe întreg rotogolul pământului vin 
aici să vadă, ce nu se poate vedea în alte ţări. 
O doamnă îşi ţine îelița sau nepoata de 8 ani 
de mână şi-o plimbă dealungul mumiilor. Doamna 
e tânără şi foarte frumoasă, la glesnea dreaptă 
poartă o brățară fină de aur care o prinde de mi- 
nune pe piciorul strâns în ciorapul de mătasea cea 
mai fină. Aici la Cairo, unde nu e apă, unde 
nu e praf, unde nu e noroi şi murdărie pe străzi, 
brăţara de aur aşezată pe glesnă stă tot aşa de 
curată şi prinde lot aşa de bine ca şi pe braţ. 

Aici la etaj se întind şiruri de mumii cu şiruri 
de sicrie; vezi feţele acelora cari au trăit acum 3—4 
mii de ani şi degetele lor uscate, negre, şi pielea 
neagră de felul ei şi înegrită şi de timp şi de medi- 
camentele cari s'au întrebuințat la îmbalsamare. Taina 
îmbalsamării nu e descoperită complect nici în ziua 
de azi. Ceeace se ştie însă e că morţii pentru 

a fi îmbalsamaţi erau supuşi unor operațiuni migă- 
loase de mai multe săptămâni. „Şi a dat poruncă losif 
servilor săi, medicilor, ca să îmbalsameze pe părintele 
său şi medicii îmbalsamară pe Israil. Şi trecând 
patruzeci de zile, că atâta ţineau zilele îmbalsa- 
mării Egiptenii îl plânseră șaptezeci de zile“. (Facere 
50, 2—3). 

Imbalsamarea era făcută de un preot-medic 
aparţinând unui templu de al lui lmhotep. Acest preot- 
medic scotea creerul prin nări cu ajutorul unui cârlig 
îndoit apoi se întroducea în cavitatea craniană o 
materie răşinoasă. Cu un cuţit făcut din piatră etio- 
piană se făcea o incizie pe partea stângă a corpului, 
se scoteau măruntaele cari se îmbibau cu materii 
aromate şi apoi se puneau în vase separate. Cavi- 
tățile corpului se spălau cu vin de palmier, se stropiau 
cu parfum şi se umpleau cu aromate. Apoi timp de 
70 zile corpul era aşezat într'o baie de natron. Acest 
natron era format din cristalele ce rămâneau prin 
evaporarea lacurilor amare din Egiptul de jos: un 
amestec de bicarbonat de sodiu, sulfat de sodiu 
şi clorură de sodiu. Acest natron era un adevărat li- 
chid antiseptic, care oprea putrefacţia cadaverică, astfel 
că mortul nu mai rămânea decât cu oasele, pielea şi 
carnea uscată pe el, era un fel de „pastramă“. Această 


„pastramă“ era îmbibată cu medicamente speciale şi 


învelită în făşii unse cu alte medicamente. Astfel 
corpul „deshidratat“, făcut mumie era aşezat într'un 
sicriu de lemn în formă de om, închis bine iar dea- 
supra pe capac, în diferite colori minunate, era pictată 
figura mortului. Acest sicriu în formă de om era 
aşezat în alt sicriu de lemn şi astfel aşezat într'un 
sarcofag de granit, sculpiat frumos şi acesta era 
vârât în mormânt, o peşteră artificială pe care o 
mascau cu grije, astiel încât mumia să fie ferită de 
orice profanare, iar dacă mormântul avea mai multe 
încăperi, sicriul era aşezat în camera cea mai din 
fund şi cea mai ascunsă. Mortul era dus noaptea 
la mormânt, iar sclavii, dupăce terminau înmormân- 
tarea şi dupăce toţi pereţii de piatră ai mormântului 
erau umpluţi cu hieroglife cari povesteau viaţa celui 
mori, puneau la ușa mormântului un bloc mare de 
granit şi acopereau mormântul cu petri mărunte şi 
nisip, pentruca să nu se mai cunoască nici o urmă a 
mormântului. Se spune că pentruca faina mormân- 
tului să nu mai fie ştiută de nimeni, acești sclavi cari 
făceau mormântul şi cari înmormântau mortui, erau 
ucişi... E un cult al morţilor, plin de evlavie, de 
respect care te emoționează. 


In etajul de sus al muzeului egiptean, în două 
coridoare şi două camere se păstrează bogăţiile 
scoase din mormântul faraonului Tut-Ank-Amon, mor- 
mânt descoperit în anul 1923 în Valea Regilor. 
Aici se găsesc mormintele tuturor faraonilor cari 
au domnit în timpul când Theba (şi nu Memphis) 
era capitala Egiptului. Mormintele le-au descoperit 


Francezii, Italienii și Englezii şi le-au golii de toate 
bogăţiile şi mumiile din ele, astfel încât azi mor- 
mintele descoperite sunt goale și poate intra în -ele 
oricine vrea, ca într'o casă pustie. In anul 1923 
lordul Carnarvon a descoperit un mormânt nou, mor- 
mânt care deși odinioară mai Îusese. prădat, totuşi 
se mai găsea în el mumia cu multe bogății în el. 
La deschiderea mormântului însă lordul a avut neno- 
rocul de a fi muşcat de o muscă, a cărui muşcătură 
a fost atât de veninoasă, încât bietul lord a murit, 
poate pentruca să se împlinească blestemul care era 
scris în mormânt, ca celce va profana mormântul 
să moară otrăvit... Şi zeul i-a ascultat ruga lui 
Tut-Ank-Amon, pedepsind cu moartea pe acela care 
a 'ndrăsnit să-i turbure somnul de. 3000 de ani. 

Tut-Ank-Amon, era un rege tânăr, avea abia 20 
ani când a murit de tuberculoză... 


Descoperind mormântul, Englezii au voit să. îi 
porte mumia cu toate bogăţiile la Londra, în Muzeul 
britanic, dar protestele Arabilor au fost atât de mari, 
încât englezii au cedat şi abia au putut transporte 
bogăţiile până la Cairo. - 

Bogăţiile găsite în mormântul lui! Tat Ak-Amă 
se găsesc acum aici în muzeu, mumia însă împreună cu 
cel dintâi sicriu de aur şi cu sarcofagul de -granit 
cenuşiu se află tot în mormântul dela Theba. Bo- 
găţiile găsite în mormânt sunt atât de mari şi inte- 
resante, încât oricine întră în Muzeul Egiptean nu''se 
mai uită la statui şi la sarcofage, ci întreabă pe pă- 
zitori unde sunt bogăţiile lui Tut-Ank-Amon, să le 
vadă pe acelea mai întâi. Şi în adevăr sunt bogății! 
Se vede că acel faraon, mort atât de tânăr, -a fost 
iubit de toţi ai lui încât au îngropat cu el tot ce-a 
avut. Corpul lui a fost îmbalsamat şi a fost aşezat 
într'un sicriu de aur masiv, sculptat foarte frumos, 
cu figura lui pe -coitul tot de aur masiv. Pe sicriu 
e sculptată figura Faraonului zăcând cu mâinile în- 
crucişate pe piept şi ţinând într'o mână o cârje iar 
în cealaltă un biciu. Deasupra capului, în fruntea 
coifului un şarpe (emblema faraonilor) împodobit 
cu perle şi lucrat tot aşa de frumos cum l-ar lucra 
orice maestru în ziua de azi. lată şi al treilea sicriu 
de aur masiv mai mare decât celelalte două (cel 
dintâi e în mormântul dela Theba). Numai cu va- 
loarea acestor sicrie ai putea acoperi bugetul Ţării 
Românești! Toate sunt aşezate sub cutii de sticlă. In 
alte dulapuri vedem coliere, brăţare, inele, mărgele, 
degetare de ale reginei, toate în aur şi pietre scumpe 
şi lucrate artistic. Afară de cele două camere cu 
tezaurul lui Tut-Ank-Amon, întrun. coridor lung 
avem mobila din casa faraonului. lată patul în 
care a dormit regele, pat din lemn simplu, aurit 
fără multă artă, însă bogat prin masivitatea aurului; 
iată patul mortuar, iată bastoane aurite și. lucrate 
arlistic; iată lunirea faraonului; iată dulapurile în 
care îşi ținea hainele; iată lădiţa în care regina îşi 

ținea albiturile. Aceste mobile sunt simple, dar toate 
îmbrăcate în plăci de aur masiv pe care sunt în- 
crustate chipul regelui, al reginei şi scene din viaţa lor. 
O scenă de pe lădiţa reginei: regele într'un genunche, 
cu arcul întins, dă drumul la săgeata cu care vânează 
rațe sălbatice iar regina, la spatele lui, îi dă săgeți. 

Afară de mulţimea de mumii omenești din mu- 
zeul egiptean, mai vedem mumii de animale, maimuțe, 
pasări, bucate îngropate împreună cu Faraonul: grâu 
etc. Tot din mormintele faraonilor s'au scos figuri, 
grupuri de soldaţi miniatură făcuţi din lemn vopsit, 
soldaţi echipați cu scut şi suliță, în rânduri de câte 
6—8 inşi. Mai departe scene din căsnicia egiptenilor : 
oameni aducând bucate în hambarele stăpânului, cum 
servitorul le ia în: seamă, scriind pe papirus sub cort 
la umbră ; mai departe, în miniatură, faraonul în luntre, 
încunjurat de ai săi, plimbându-se pe Nil. Scene de 
înmormântare cu transportarea mortului în luntre 
peste Nil, pentruca să-l ducă în Valea Regilor, în 
mormânt. Dar, cine ar putea descrie amănunțit tot 
ce vede în Muzeul Egiptean! În el e cuprinsă în- 
treaga istorie a Egiptului, păstrată în templele şi mor- 
mintele faraonilor, căci aceste două formează Egiptul 
vechiu. Căldura cea mare şi lipsa de ploi au pă- 
strat intacte templele şi mormintele cari astfel ar fi 
putut trăi atâta cât trăeşte şi pământul. Dar oamenii 
de pe pământ sunt mai răi şi ei au spart statuile fa- 
raonilor, au dărâmat tempiele şi au furat bogăţiile 
mormintelor. Cei de azi nu mai „fură“ mormintele 
faraonilor, ci „duc“ mumiile şi bogăţiile lor dela 
Theba la Cairo (902 km.) şi le păstrează în muzeu 
„ca să-şi reconstruiască istoria“, zic ei. Tot profanare 
de morminte este şi aceasta când goleşti mormântul, 
lăsând apoi să intre în el oameni şi animale, iar 
mumia o arunci într'un colţ de muzeu! Ce frumu- 
seță ar fi Valea Regilor cu mormintele faraonilor 
nedespoiate ] 


SPRE HELUAN... 


Acum zece ani şi mai bine, în timpul răsboiului, 
mă bolnăvisem şi-am zăcut în spital o lună, fără să 
am nevoe de medicamente; odihna, regimul şi tem- 
peratura caldă, uscată şi constantă erau medicamen- 
fele mele. Mă simţeam fericit acolo, fiindcă cei să- 
nătoşi erau afară de spital în frig şi în foame şi 
pentru ei o ceașcă de lapte era ceva inexistent. În 
timpul boalei mele citeam. cărți medicale, iar ochii 
mei se deschideau mai bine să citească mai limpede 
când găseam scris în carte: „bolnavul va petrece 
toamna târziu şi primăvara curând, la Meran sau la 
Riva lângă lacul Garda şi la Lugano, iar iarna pe 
Riviera franceză sau italiană; pentru cei cari ar 
dori vară veșnică, se recomandă să petreacă de 
toamna până primăvara fârziu în Egipt, la Assuan, 
Heluan sau Luksor“. 


Dupăce am ieșii sănătos din spital, am găsit 
în oraş mizerie, mâncare încărcată de paprică, dar 
mai ales frig, frig, frig... fiindcă era în toiul răsbo- 
iului şi nu se găseau lemne sau cărbuni. Şi-am pe- 
trecut două ierni în casă fără foc, iar apa îmi în- 
gheja în lighean, urechile îmi țiuiau de frig şi n'aveam 
unde să mă încălzesc. Şin gerul cel grozay îmi 
spuneam că am să fug să nu mai simt frig niciodată 
şi nu vreau să mai văd zăpadă niciodată; atunci 
îmi apărea înaintea ochilor mirajiul din cărţile de 
medicină, iar gura îndemnată de dorințele inimii îmi 
spunea: o, de-aş fi la Assuan, la Heluan sau la 
Luksor, acolo unde este vară veșnică şi unde este 
soare veşnic! Azi când am proiectat călătoria la He- 
luan, inima mea esie fericilă. Aici la Cairo acum 
este vară şi soare frumos, așa încât la Heluan nu 
poate îi mai frumos sau mai încântător decât aci. 
Totuş numele Heluan îmi spune mult mai mult decăt 
Cairo. 

Heluan este o oază cu un orășel de vre-o 1000 
de case, la distanță de 25 km. spre sud-est de Cairo 
de unde drumul duce mai departe prin pustie, drum 
de caravană spre Marea Roşie. Orăşelul Heluan este 
vestit pentru clima sa dulce vara şi mai ales iarna 
şi pentru apele sale sulfuroase întrebuințate pentru băi. 

La Heluan se pleacă dela o gară specială: gara 
Bab-El-Luk. La fiecare oră pleacă un tren şi vine un 
altul de acolo, fiindcă Heluanul nu e numai o staţiune 
climaterică de iarnă, unde vin bolnavi şi sănătoşi din 
lumea întreagă pentru ca să-şi câştige sau ca să-şi 
păstreze sănătatea, ci e şi o staţiune balneară cu iz- 
voară de apă sulfuroasă de 330, cum sunt Băile Her- 
culane ale noastre. Trenul spre Heluan este acelaş. 
din întreg Egiptul: simplu, cu bănci; din coridor în 
compartiment nu e uşe care să se închidă, iar la ple- 
carea trenulni, uşile de-afară se mişcă de controlorul 
conştiințios şi prevăzător. Nu mânâncă nimeni trestie 
de zahăr în compartiment, iar între călători vezi lume 
bună, femei elegante, palide, cu pielea obrazului fină, 
cu ochii blânzi, cu părul încântător și cu mâini de o 
gingăşie rară; miroase a bogăţie nobilă, adevărată, 
ascunsă. În drum spre Heluan ne oprim în câteva 
gări în cari trenul opreşte puţin, par'că spre a ni se 
prezinta gările zidite din piatră de calcar, umbrite 
de palmieri subțiri, înalţi şi stutoşi, în căldura nemi- : 
loasă a soarelui din pustie. Până la Heluan uşile 
şi ferestrele vagonului trebue să fie în permanenţă 
închise din cauza prafului din deşertul prin care trecem. 


In 30 minute ajungem. Gara din Heluan e mică, 
frumoasă, simpatică, aşa cum sunt pe la noi gările 
staţiunilor de pe valea Oltului sau a Prahovei. Ajuns 
acolo sar fi trebuit să sărut pământul acelui loc 
care dărueşte sănătate atâtor bolnavi. In stradă, 
gândul nostru cel dintâi este să mergem să vedem 
vre-un sanator, ştiind că Heluanul este creat pentru 
sănătate. Un indigen ne conduce aproape de gară 








e 

la cel mai frumos sanator al drului Glanz, un edificiu 
impozant, care din stradă ne umple de respect prin 
frumuseţea şi nobleţa lui, alb ca lapiele şi ca bol- 
navii pe care de sigur îi vindecă, alb ca aorticii ne- 
fritici; acoperit cu o terasă aşa cum sunt toate aco- 
perişurile în orient, înconjurat de palmieri înalţi şi de 
plante pe care noi cei din țări cu iarnă grea, le 
ținem în casă sau în seră. O terasă largă ne întim- 
pină, la care ajungem urcându-ne pe nişte scări largi 
de marmoră albă. Un indigen care face parte din 
personalul sanatorului ne primeşte conducându-ne în 
holul uriaş, unde noi, patru Români desprinşi din 
grupul celor 75 Români veniţi la congresul din Cairo, 
vorbim tare, românește, admirând frumuseţile holului; 
după câteva minute soseşte directorul sanatorului di 
Dr. Valerian de Bezvecony, care la rugămintea noa- 
stră ne răspunde frumos de tot şi clar: „Mai bine 
să vorbim româneşte !“ — Bravo! bravo! am strigat 
toţi în cor, uimiţi şi încântați că auzim vorbă româ- 
nească la Heluan. Am întrebat, de unde? Ne-a ră- 


spuns că dânsul este român din Basarabia şi acum: 


8 ani a plecat din ţară şi s'a stabilit pentru totdeauna 
aici. Ne-am simţit deci acasă, aici în faimosul Heluan 
şi am început a vorbi românește, cu dl Dr. Bez- 
vecony, -apoi nemțește cu d-na Dr. Glanz şi franţu- 
zeşte cu un medic polonez, vechiu nefritic care a 
venit aci ca să-şi prelungească cu câteva luni sau 
câţiva ani funcțiunea distrusă a rinichilor, cari acum 
nu-i mai servesc decât albumină, globule roşii, uree, 
hypertensiune arterială şi „bruit de galop“. 

Ştiind că aici ne aflăm în cel mai sănătos ţinut 
din lume, te întrebi de ce mor oamenii şi aici? În 
adevăr, mor dar nu bolesc. Săracii nu au asi- 
stență medicală şi mor necăutaţi, iar cei bogaţi plă- 
tesc şi răsplătesc scump sănătatea. DI Dr. ne arată 
frumosul sanator cu camerele elegante, fiecare cu 
balcon, toate camerele au faţa spre sud, băi, in- 
stalaţii de electroterapie, masaj pentru cura de slăbit 


VITRINA CARŢII 


DOUĂ ROMANE DE IUBIRE: JAR de Liviu 


Coniorm unei înrădăcinate prejudecăţi literare 
ne place să căutăm în operile scriitorilor numai decât 
anumite probleme şi preocupări, pe care să le recu- 
noaştem cu satisfacţie ca pe unele ce au fost de 
mult descoperite de noi, sau în caz contrar să le 
combatem cu îndârjire; mai puţin totuşi să ni le în- 
suşim pur şi simplu, recunoscându-le justeţea obser- 
vaţiei şi utilitatea socială. Deşi arta depăşeşte sfera 
logicului şi tematica problemelor lrebue să fie numai 
un accesoriu pentru realizarea creaţiunii literare, o 
parte a publicului le caută cu aviditate dintr'o natu- 
rală tendință de-a-şi justilica generalizările pripite, 
provocate de ineditul cotidian. 


şi instalaţie cu nisip pentru tratamentul reumatismului, 
în deosebi al sciaticei. 

Când vizităm sanatorul, di Dr. ne arată şi pre- 
zintă pe o femee arabă clientă a sanatorului, care 
a venit să facă cură de slăbit din cele 140 kgr. pe 
care le are. Va trebui să slăbească vre-o 70 kgr. 
ca să aibă „siluetă“ şi nu ştiu dacă se poate slăbi 
atât, fără turburări mai mari în organism. la câţiva 
ani însă cred că va putea slăbi fără pericol această 
femee, despre care ne spune doctorul că are o avere 
de 40 milioane, depuse la o bancă din Cairo, pentru 
care nu ia nici o dobândă, fiindcă legea lor îi opreşte 
să dea sau să primească dobândă. 

De-aici am plecat să vedem marele sanâtor 
„Fuad 1“, proprietatea statului egiptean. Acest sana- 
tor, înainte de 1914 era proprietate germană şi în 
adevăr se vede că e ceva german prin colosul său 
şi multele etaje. Fostul „Kronprintz“ venea iernile şi 
le petrecea aici. In timpul răsboiului l-au ocupat 
Englezii cari apoi l-au dăruit statului egiptean. Acesta 
l-a transformati apoi în mare spital, făcând asifel 
concurenţă sanatorului Glanz. 


Intrând în sanator ne întâmpină un medic arab 
foarte tânăr, care a studiat medicina la Insbruck, de 
unde şi-a adus nevastă o „nemţoaică“, aşa încât con- 
versaţia între noi se face nemţește, spre bucuria 
mare a doamnei care cu copilul în braţe — care se 
chiamă Ali — ne dă explicaţii, cum venea Kronprinzul 
aici la Heluan şi „acolo“ în colțul acela îşi petrecea 
mai mult. De pe terasa sanatorului vedem că ne 
aflăm la marginea deşertului, vedem cămile înaintând 
încet pe „drumul“ care duce spre Marea Roşie, ve- 
dem nisipul galben-auriu, făcător de minuni, vedem 
dincolo de Nil câteva piramide rin Sahara, aproape 
de Memphis, iar mai departe oraşul Cairo cu cele 
trei piramide din sătulețul Gizeh, sublime creaţiuni 
cari prin masivitatea lor par'că au obosit pământul... 


(Va urma) Dr, EUGEN DOBROTĂ 


CRONICA LITERARĂ 


Rebreanu şi RUSOAICA de Gib. [. Mihăescu: 


Dar pe lângă minoritatea intelectuală, curioasă 
de probleme, majoritatea publicului se interesează 
mai ales de senzaţia aventurii şi doreşte uitarea de 
sine în contopirea cu protagoniştii romanului. În su- 
fletul celui mai naiv şi umil cetitor sălăşluește o nă- 
zuință ideală spre ceeace ar fi trebuit să se întâmple 
cu viaţa lui, dar printr'o nedreaptă persecuție a sorții 
nu s'a ivit. Toţi purtăm în noi nostalgia unor eroi 
rataţi şi ne lăsăm înşelaţi de fata morgană a lecturii. 
Eroismul, luat în sens larg, indică un plus de 
energie înir'o direcţie sufletească, fie în bine, fie 
în rău. Delicitarii vieţii sentimentale şi erotice își 
caută natural mângăere şi compensație în destinul 

realizai al eroilor şi eroinelor de cinematograf şi 
roman. Plăcerea curentă, provocată de lectură, re- 
zultă de aici şi nu din merilele de natură estetică 
ale cărţilor. 

Nu este momentul să arătăm, că arta în sine 
este cu totul altceva şi nu are de-a face nici cu pro- 
blemele sociale și psihologice, nici cu excitaţiile su- 
biective ale lectorului. Totuşi, un roman va fi cu atât 
mai reuşit chiar din punct de vedere pur literar, cu 
cât.va putea să răscolească un complex mai intere- 
sant de probleme şi cu cât va putea să îndrume spi- 
ritele spre reverie şi spre uitarea de sine. De aceia 
capod'operile literaturii universale pot fi gustate de 
cei mai diverşi cetitori, dela omul din popor până la 
intelectualul rafinat. Ce le dă prestigiul miraculos, care 
le menţine tinere în conştiinţa umanităţii? S'a spus, 
că ele ating totdeauna coarde etern omeneşti, că 
trecând peste amănuntul epocii istorice, oglindesc 
partea de durabilitate a sufletului nostru. Inconte- 
stabil cauza primordială trebue căutată în această 
afirmare, dar ea trebue întregilă şi în sensul unei 


sincere trăiri a operei de artă. Mai mult, trăirea. 


creaţiunii ne pare chiar o condiţiune principală a 
izbutirii estetice. Nu suni suliciente : observaţia, oricât 
de ascuţită, analiza oricât de subtilă, construcția 
oricât de ingenioasă, stilul oricât de propriu, dacă 
opera literară nu s'a cristalizat prin chiar sufletul 
sbuciumat al creatorului ei; cu alte cuvinte, dacă, 
scriitorul, mulțumindu-se numai cu aproximaţii psi- 
hologice şi combinaţii reuşite, n'a participat însuşi 
într'o. măsură oareşcare la evenimentele, pe care ni 
le povesteşte şi n'a trăit cu şi în oamenii pe care-i 
analizează. Mai ales această frăire îmi pare că lip- 
seşte din romanul nostru modern, care, aşa cum se 
practică astăzi, ca- un fel de sport literar, este în 
cele mai multe exemple, artificial, construit şi pre- 
meditat; poate ingenios, poate amuzant, dar nu trăit. 
În istoria acestui gen literar trebue să constatăm chiar 
într'o privință o regresiune faţă de romanul clasic, 
aşa cum l-a scris bunăoară Duliu Zamfirescu. In 
goana febrilă a scrisului fără adevărată inspiraţie, 
numai cu scop mercantil şi cu intenţii de reclamă 
sau notorietaje, este natural ca viaţa să nu poată fi 
prinsă şi exteriorizată în esența şi devenirea ei, ca 
de pildă în grandioasa epopee a lui Marcei Proust, 
romancierul francez, care a scris enorm şi s'a rea- 
lizat din primul până la ultimul volum. In această 
stufărie de mii de pagini, minunată junglă intelectuală, 
problemele răsar, țâşnesc, mişună, ca tot atâtea do- 
vezi ale unei -inepuizabile experienţe de viaţă. 
“Evident nu vom nega această experienţă scrii- 
torilor noştri, îndeosebi celor mai în vârstă, şi în 
specie dlui L. Rebreanu, dar şi la Domnia Sa con- 
strucţia primează trăirea directă. Se simte bine lu- 
crul acesta din ultimul său roman: Jar. Dl Rebreanu, 
câre a meditat mult asupra tehnicei romanului şi care 


pregăteşte un Roman al romanului, recunoaşte însuşi 
acest adevăr, căci iată cum se exprimă prin gura 
personagiului-scriitor Remus Oloman: „Creaţia life- 
rară veridică trebue să se inspire din trăirea di- 
rectă, să se alfoiască pe viaţa vie“. Totuşi Jar ră- 
mâne neizbutit. Realist în concepție, ţintind deci la 
observaţia faptelor şi redarea lor neînflorită, romanul 
este străveziu până la mecanizare în elaborarea pla- 
nului. Pornind dela o reminiscență vagă după A. 
Maurois : Le cercle de famille, pe care ni-l amin- 
teşte acel sfat familial din subsolul casei Rosmarin, 
unde „conul de lumină de subit carcasa abajurului 
îi apropia mai mult şi par'că le cernea pe capete 
o pulbere de argint, dându-le înfăţişarea unor naivi 
conspiratori împotriva destinului“, romanul de iubire 
al Lianei Rosmarin, studentă ieşită din mica bur- 
ghezie a capitalei, este nu se poate mai banal şi 
dulceag.  Verosimilitatea nu poate fi o scuză pentru 
lipsa de inspiraţie epică, mai cu seamă la autorul 
atât de talentat al lui Ion şi al Răscoalei. 


Dar iată conţinutul: Liana Rosmarin, tânără cu 
pretenţii de intelectuală, cade prinsă în mrejile su- 
perbului animal, locotenentul de aviaţie Dăndij, care, 
deşi inferior din punct de vedere intelectual şi moral, 
o cucerește pe calea simţurilor, o subjugă ca un 
stăpân absolut, o umileşte şi-o brutalizează, împin- 
gând-o la sinucidere. Romanul ar putea foarte hine 
purta motto-ul medieval al blazonului de amor: 


Amour en latin faict amor; 

Or donc provieni d'amour la mort, 
Et, par avant, soulcy qui mord, 
Deuil, plours, pieges, forfaitz, remord. 


Așa de veche e povestea. Motivul deci etern 
omenesc ar fi mai curând un merit, partea slabă a 
romanului provine din analizele sufleteşti şubrede şi 
convenţionale. 


Ne mărginim a cita sensațiile Lianei în sborul 
ei în văzduh cu locoteneniul-erou şi care sunt de-o 
surprinzătoare platitudine de roman-foileton: 


„În față vedea umerii şi capul lui Dănduţ, Cu atenția 
încordată, cu gâtul întins, mânuind sigur şi energic aparatul, 
ca un călăreț strunind un animal de rasă, îi apărea ca un erou 
din basm. Par'că niciodată nu i s'a arătat mai limpede în 
străfundul firii ei cât de mult îl iubeşte, ca acuma în înălțimile 
cereşti unde se alia departe de oameni şi mai aproape de 
Dumnezeu. Îl simțea întreg și definitiv în inimă, izvorul de 
viață şi destinul ei..... Nu se mai uita la priveliştea de jos, 
nu mai voia să vadă nimic afară de dânsul care reprezintă 
mai mult decât toată lumea“. 


Dacă n'am întâlni pe ici, pe colo observaţii 
subtile şi reflexii originale, ne-am îndoi că un scriitor 
de talia Dlui Rebreanu a putut scrie romanul, care 
totuși este desiul de amuzant şi nu printre cele mai 
slabe din literatura contimporană. 


+ 

7 Dl Gib. 1. Mihăescu dă precădere în romanele 
sale bizarului, aventurii ciudate pe-un plan miste- 
rios; el poate fi apropiat întrucâtva de Pierre Be- 
noit (v. Atlantida), dublat în acelaş timp de-un ana- 
list al patologicului, gen Pirandello. Nici D-Sa nu 
satisface însă necesitatea trăirii operei de artă, deşi 
prin structura mai curând romantică și modernă ro- 
manul „kusoaica“ ar putea induce în eroare spiri- 
tele naive şi neprevenite, atribuindu-i o complexitate 
gratuită. Eroul romanului, locotenentul Ragaiac, nu 
este în fond. decât tot un Don-]Juan de profesiune, 
c'o nuanţă doar superior lui Dandu. Cuceritor irezi- 
stibil, fatal femeiuştelor, brutal şi lipsit de fineţe su- 
fletească, aventura lui de dragoste din noroiosul 
orăşel basarabean cu barișna Marusea este aceiaș 
a tuturor locotenenţilor din garnizoanele de provincie. 
Dar în viaţa lui Ragaiac intervine un fapt capital: 
printr”un ordin al comandamentului este trimes cu 
plutonul său să facă paza graniței româneşti la Ni- 
stru. De-acum începe viața inagică a ofițerului, care 
desgustat de banalul aventurilor citadine, vrea să se 
dedice ştiinţei şi speculaţiunilor metafizice. 

Pentru scurtă durată însă, căci sângele tânăr, 
bogat în hormoni, îl nelinişteşte şi-i aprinde fantezia 
în aşteptarea Rusoaicei, care într'o noapte de iarnă 
va trece de sigur râul îngheţat şi-i va împlini dorin- 
țele trupului şi sufletului. Intre timp descopere cătu 
nul misterios din apropiere, pe superba Nicolina cu 
făptura ei mândră şi seducătoare de gazdă de hoți, 
pe contrabandistul Serghie şi pe Măriuca, cea cu căr- 
nurile flasce, unde găsesc potolire poftelor de-avalma 
sergenţii şi soldaţii plutonului. Intreg romanul este 
construit pe tema favorită dlui Gib. 1. Mihăescu: 
obsesia sexuală, Este insă o variantă a temei pe 
deplin izbutită, superioară în orice caz celei din 
„Brajul Andromedei“, 

In afară de farmecul magic, care-i reuşeşte pe 
deplin Dlui Gib. |. Mihăescu şi care avem impresia 
că rezultă mai ales dintr'un abil meşteşug al stilului 
şi dintr'o răsturnare optică a realităţii, farmec care 
poate satisface pe deplin laturea de reverie a ceti- 
forului, motivul romanului este destul de simplu şi 
obişnuit. Cunoaştem din ştiinţa sufletului interdepen- 
dența proceselor fiziologice şi psihice. In deosebi pe 
teren erotic abstinența poate duce la cele mai ciu- 
date deviații psihice, până la adevărate accese de 
nebunie, ceeace ne-a demonstrat cu multă artă şi 
ironie Anafol France prin trista aventură a ascetului 
Pafnutie din celebra-i 7hais. Pe de altă parie ten- 
dința de sublimare a instinctului sexual exaltează 
dorința, încât nu-şi mai găseşte satifacere într'o deri- 
vaţie normală şi trezeşte gustul aveniurii de vis şi 
irealitate. De sigur chiar dacă Rusoaica ar fi apărut, 
aşa cum aștepta Ragaiac „să se desprindă în fapt 
de seară cu lumina searbădă a unui corn mare şi 
roşu de lună din nehotărtrea malului dimpotrivă“, 


ea nu i-ar fi putut Stinge neliniştea vagă -și dorul in- 
finit din suflet. Dar chiar din acest element de nos- 
talgică aşteptare şi de idealizare magică reiese far- 
mecul romantic al aventurii, care contrastând cu re- 
alismul brutal al unor scene, dă nota originală roma- 
nului. X 

Cu toate aceste rezerve cele două romane de 
iubire, de care ne-am ocupat, fac parte din cele mai 
reuşite producţiuni literare care au apărut în ultimul 
timp. Subiectul lor este interesant şi conţinutul lor sa- 
tisface atât gustul de aventură, cât şi interesul pentru 
probleme. Totuşi şi'n ele surprindem acelaş defect ca- 
pilal al epicei noastre moderne, pe care l-am numi: 
consirucționism. Romanul românesc modern nu este 
îndeajuns de trăit, din el nu răzbate o îndeajuns de 
bogată experiență de observaţie (în afară de rare ex- 
cepţii, ca romanele dlui Stere), într'un cuvânt în 
el nu se simie suficient pulsaţia misterioasă a vieții 
autentice, care este semnul artei eterne. Căci pe lângă 
meșteșug tehnic, pe lângă construcţii ingenioase, pe 
lângă migăleală stilistică, arta literară adevărată, fie 
ea epică, lirică sau dramatică, înseamnă /râire, De 
aceea această bogată recoltă de romane ne pare că 
are o deosebită valoare numai pentru îmbogățirea 
patrimoniului limbii literare și pentru pregătirea te- 
renului, unde se va ivi adevăratul roman. 

Tot din acest viciu organic al romanului româ- 
nesc rezultă indirect şi relativa sărăcie şi artificiali- 
tate a problemelor sociale şi psihologice, pe care 
le-am răscolii în treacăt. Este doar natural, că numai 
opera literară într'adevăr trăită şi complexă ca şi 
viaţa pe care o zugrăveşte, cuprinde bogate sugestii, 
numai din ea se desfac prin intuiţie concretă şi fără 
sforțare problemele capitale ale sufletului şi ale socie- 
tăţii în toate manifestările ei. Celelalte sunt clădiri 
artificiale de carton, pe care vântul modei şi-al cu- 
rentelor schimbătoare le va răsturna prea uşor şi le 
va îngropa definitiv. PETRE. DRĂGHICI 


Octavian Goga : FRAGMENTE AU TO-BIOGRA- 
FICE. Mărturisiri literare. Bucureşti, 1934. 


Di O. Goga a fost un profet care şi-a văzut 
visul cu ochii, şi rămâne profet — profetul neamului. 
Acesta e adevărul, realitaiea. De aceea orice mişcare 
şi orice lucrare a D-sale trebue să aibă ecou în 
fiecare suflet şi în fiecare familie românească. 

În prezenta lucrare, conferință ținută la Insti- 
tutul de Istorie Literară din Bucureşti, D-sa, pe lângă 
interesante date auto-biografice, ne face preţioase 
mărturisiri literare cu privire la structura, formaţia 
şi evoluţia personalităţii sale de poet, scriitor şi orator. 
Redăm aci foarte pe scurt câteva din ele, ca să 
vedem din cuvintele lui ce este un scriitor adevărat 
şi care trebue să fie temelia culturii sale şi a cul- 
turii în general. : 

Vocaţia literară a dlui Goga este o „boală 
veche“, de familie. Coborâtor dintr'o veche familie 
de preoți, în care s'a cultivat poezia, D-sa a început 
să publice poezii dela vârsta de 14 ani. A fost dela 
început credincios crezului că un scriitor trebue să 
fie totdeauna „un luptător, un deschizător de dru- 
muri, un mare pedagog al neamului.... un element 
dinamic... un sămănător de credinţe şi de biruințe... 
un mare modelator sufletesc al poporului nostru“. 

Uneltele de muncă literară şi le-a făcut singur, 
„având la bază folclorul, limba românească vorbită 
în regiunea unde m'am născut; al 2-lea, cărţile bise- 





DI Octavian Goga 


riceşii; al 3-lea, literatura cultă“. Tot ce putea fi 
mai sănătos în viața poporului nostru intră în aluatul 
lui sufletesc. 

„Tradiţia trebue să fie osatura unui popor“ ; şi 
cu aceasta credinţă d-sa a refuzat „ceeace se cheamă 
„modernism“, „literatură modernă“ ; i s'a părut fără 
rădăcini. „Literatura trebue să izbucnească local, 
vulcanic, din rărunchii unui popor. Căci numai atunci 
îşi are valoarea ei... Eu am crezut dela început în 
specificul naţional, adică am crezut că nu se poate 
intra în universalitate decât pe poarta proprie“. 

Prin toată firea şi convingerea sa, dl Goga este 
legat de sat, dar nu în felul lui Alexandri, care a 
văzut țăranul român numai „din balcon“, ci din con- 
tactul direct cu toată viaţa şi zestrea lui morală şi 
spirituală. lată taina şi puterea operei literare a dlui 
Goga şi peste tot, secretul şi forța adevăratei lite- 
raturi: pământul ţării şi sufletul ei. 

Dintr'o astfel de concepție reală a curs scrisul 
D-sale clar, energic, liber şi... mustos. De aceea 
este vremea să pătrundă, împreună cu întreagă ideo- 
logia lui cât mai jos şi cât mai adânc în lumea ce- 
lorce încă n'au înțeles?destul lupta şi lucrarea lui 


pusă integral în slujba desrobirii şi a mântuirii 
naționale. IL. V. FELEA 


Mihail Sadoveanu : VIAŢA LUI ŞTEFAN CEL 
MARE. Bucureşti, 1954, pag. 246, preţul 30 Lei. 

Viaţa celui mai mare Domn moldovean, scrisă 
de cel mai reprezentativ scriitor al Moldovei — aşa 
prezintă Fundaţia pentru literatură şi artă „Regele 
Carol Il“, publicului cititor frumoasa istorie a vieţii 
Voievodului moldovean. Viaţa marelui Domn şi-a 
găsit marele scriitor, care fără a o schimonosi prin 
romanţare, o povesteşte în grai literar, într'un stil 
curgător, ici-colo sentenţios şi cu mireasmă arhaică 
şi cuminte ca scrisul unui cronicar. 

Întreg veacul al XV-lea se oglindeşte aci. În- 
cepând cu Alexandru cel Bun „cel dintâi mare orân- 
duitor al ortodoxiei“ —  istorisirea curge pe urmele 
voevodului viteaz şi iubitor de legea şi de ţărişoara 
lui creştină, aşa dupăcum s'a desfășurat viaţa lui 
răsboinică, puterea şi înţelepciunea lui, până la apusul 
vieţii sale, când s'a odihnit în mormântul dela Putna. 

Blăstămul zavisiiei dintre creștinii din vremea 
aceea, lipsa de înţelegere şi ajutor dela papistaşi şi 
dela craii apusului, singurătatea lui Ştefan în luptă 
cu păgânii şi cu nestatornicia vremilor şi a oame- 
nilor, credința lui statornică şi biruinţele lui, vitejia 
ostașilor lui cari credeau că „nu-i lege creştinească 
mai dreaptă şi mai bună decât a Moldovenilor“ — 
află în scriitorul „Vieţilor sfinţilor“ pe cronicarul ade- 
vărului curat, mărturisit în fraze şi în cugetări de 
înaltă valoare istorică, literară şi morală. 


De citit, de învățat, de meditat şi pentru noi. 
IE: VB; 


GÂNDIREA, anul XIII, Nr. 6, Octomvrie 1934. 
Abonamentul anual 200 Lei; exemplarul 20 Lei. 

„Gândirea reapare după un an şi patru luni de 
tăcere“. Desigur tăcere forțată. Deși acest anunţ 
tratează amărăciunea sufletească a dlui Nichifor 
Crainic, totuşi cititorii şi admiratorii d-sale jubilează. 
Se bucură sincer, căci a biruit gândul cel bun, ce 
învie nădejdile şi dă glas aspirațiilor noastre spre 
viață şi lumină. 

Sub aspectul ei elegant, Gândirea a avul tot- 
deauna un cuprins select, bogat şi cuceritor. Numărul 
de faţă apărut după un „spaţiu dens de durere su- 
grumată“, se remarcă printr'un conţinut la fel de ire- 
proşabil. Semnează mai întâiu dl Crainic o Mărturisire 
de credință în sensul tradiţionalei ideologii a Gân- 
dirii. „Noi mărturisim adevărul din Dumnezeu şi din 
inima noastră“, proclamă d-sa ispitit de nostalgia 
paradisiacă, deplin încredinţat că, „arta adevărată 
are totdeauna creştetul iluminat de viziunea de fulger 
a Paradisului. Intre Dumnezeu ca izvor al frumuseţii 
şi între inima neamului ce aspiră după ea, scriitorul 
este un mijlocitor“. Astfel de mijlocitori sunt scriitorii 

gândirişti, cari vor rămâne şi mai departe „mărturi- 
sitorii neschimbaţi şi fără limită ai adevărului româ- 
nesc şi creştinesc“, 

Urmează poezii semnate de V, Gica. Ştefan 
Neniţescu, Gh. Tuleş şi traduceri de Nichifor Crainic 
din Oumanscki. 


Proza o semnează Lucian Blaga, cu interesantul 
eseu despre metafizica latentă a operilor de artă 
— fiecare operă de artă autentică ascunde o meta- 
fizică — în care compară stilul arhitectonic şi omul 
bizanțin cu cel roman şi gotic, în legătură cu splen- 
doarea împărătească a bisericii Sfânta Sofia din Con- 
stantinopol. — Bazilica romană îndreaptă privirea 
spre altar, spre preot, spre pământ; e la marginea 
transcendenţei. :De aci severa organizaţie catolică, 
cezaro-papistă. Domul gotic prin liniile sale îndreaptă 
privirea în sus, ca omul să participe la transcendenţă. 
Catedrala bizantină prin cupola sa, coboară trans- 
cendentul spre a-l face palpabil. Incât pământul poate 
deveni un vas al transcendentului. Cerul revelat pe 
pământ. De aci un misticism diferit între apus şi ră- 
sărit. Dupăcum lumina zilei străbate prin ferestre în 
biserici, avem un misticism catolic (care ascunde în 
bazilici un mister al obscurităţii), un misticism gotic 
(care ascunde în domuri un mister care se perde în 
obscuritate) şi un misticism oriental, care e un mister 
al luminii — „misterul suprem al cosmosului“. 

Dan Botta publică un fragment: Charmion sau 
despre muzică ; Victor lon Popa: Schivnicul din Ţuia 
Neagră şi Al. Busuioceanu un studiu despre poezia 
lui Nichifor Crainic, pe care o caracterizează aşa de 
potrivit: „cea dintâi închinare creştină în poezia 
noastră“. Cronici semnează arhit. |. D. Enescu, 
Ovidiu Papadima, Toma Vlădescu şi N. C. 

Impodobită cu desene de pictorii Şt. Dumitrescu 


CE S'A ÎNTÂMPLAT ÎN LUNA TRECUTĂ 
La 


PUNEREA PIETRII FUNDAMEN- 

şi Demian, și susținută de grupul unor scriitori con- 
sacraţi în literile româneşti, Gândirea dlui Crainic 
este și rămâne o hrană necesară cetitorilor români, 
o podoabă pentru orice bibliotecă şi dreptarul luminos 
pe linia tradiţiei ortodoxe a generaţiei actuale a 
României. IL. V. FELEA 


GAZETA CĂRŢILOR. Anul IV. 1934. De patru 
ani apare la Ploeşti, sub direcţia distinsului profesor D. 
Munteanu-Râmnic, o tribună a cărţilor alese: „Ga- 
zeta cărţilor“. Importanţa şi necesitatea ei o recunoaşte 
orice om cu judecată. S'a întocmit de către oficia- 
litate o listă a cărților puse la index. lirmarea na- 
turală va fi, că se vor citi mai mult aceste cărţi 
decât celece au scăpat de foarfecile neîndurătoare 
ale funcţionarului literar. Gazeta cărților întrebuin- 
țează tocmai metoda contrară. Iţi recomandă cărţile 
bune de citit fără a obliga. Informaţiile bibliografice 
bogate, recensiile ample cari reliefiază părţile esen- 
țiale ale operelor de valoare, sugestionează şi pre- 
dispune pe amatorul cititor să le caute. E metoda 
cea mai bună, pentrucă atrage atenţia şi deşteaptă 
curiozitatea faţă de cărţile bune. Dar Gazeta cărţilor 
nu e numai un bulefin de informaţii. Prin articole 
bine documentate ne arată ce s'a făcut în străinătate 
pentru înlăturarea cărților de sensaţie şi a presei 
scandaloase și cum se duce lupta pentru răspândirea 
bibliotecilor publice. (Vezi. de pildă: art. dlui Horia 
Petra-Peirescu : „Presa sănătoasă şi presa descandal“ ; 
|. Sadoveanu: „Biblioteca publică“ din Nr. 5—1934). 

Ar fi bine, dacă buletinul bibliografic ar împărţi 
cărţile pe etăți sau grupuri de etăţi şi pe specialităţi. 
În felul acesta ar da o orientare în alegerea cărților 
pentru copii, aiât părinţilor cât şi profesorilor. 

L. B. 


NOI 


TALE A NOULUI EDIFICIU AL 
ŞCOALEI NORMALE „ANDREIU 
ŞAGUNA“ DIN SIBIU. În ziua de 
6 Octomvrie a. c. oraşul de reşe- 
dință al Mitropoliei noasire a avut 
fericirea unui praznic rar: S'a pus 
piatra de temelie a noului edificiu 
al şcoalei normale „Andreiu Şa- 
guna“,:ce se va ridica măreț în 
grădina dăruită Bisericii de neui- 
fatul mecenate A. Lebu. 

M. Sa Regele Carol, prin pre- 
zenţa Sa şi a celor şase ministri 
(Gh. Tătărăscu, preşedintele Con- 
siliului, Dr. 


C. Angelescu, A. La- 


pedatu, Î. Inculeţ, M. Constanti- 
nescu şi A. Mocioni, ministrul pa- 
latului) cari L-au întovărăşit, a ţinut 
să sublinieze după cuviinţă impor- 
tanţa culturală şi naţională a ace- 
stui aci. Şi cu drept cuvânt, căci 
şcoala normală care poartă numele 
marelui „dătător de legi şi datini“, 
Mitropolitul Andrei şi care a dat 
neamului până acum mul! peste 
3000 de dascăli, împlineşte în cu- 
rând (1936) un veac şi jumătate 
de glorioasă existență. 

După solemnitatea religioasă a 
punerii pietrii fundamentale săvâr- 


şită de |. P. S. Mitropolit Nicolae, 


PP. SS. LL. Episcopul Grigorie al 
Aradului şi Arhiereii Andrei Cri- 
şanul și Vasile de Răşinari, încon- 
juraţi de un sobor de preoți, au 
rostit înălțătoare cuvântări |. P. $. 
Sa Mitropolitul Nicolae, dl C. An- 
gelescu, ministrul instrucţiunii pu- 
blice şi M. Sa Regele. 


La măreţul praznic au participat 
peste 300 de preoţi, cam tot atâţia 
învățători (foşti elevi ai şcoalei 
normale „Andreiu Şaguna“) şi ca 
la 10.000 de ţărani veniţi să oma- 
gieze pe iubitul nosiru Suveran şi 
să cinstească Şcoala de dascăli a 
Bisericii noastre. 

Dreapta : 
Serbările. dela Sibiu. 
Punerea pielrii fundamentale 


a şcoalei normale „A. 


Șaguna“ 





Stânga: 
Serbările dela Sibiu. 


M. Sa Regele Carol I] priveşte 


planul şcoalei 





M. Sa Regele şi înalții oaspeţi 
au luat masa la Păltiniş, fiind in- 
vitaţii 1. P. S. Mitropolit Nicolae. 

În drum spre Păltiniş, M. Sa 
Regele s'a oprit câteva clipe în 
Răşinari, depunând o splendidă cu- 
nună pe mormântul marelui Mitro- 
polit Andreiu Şaguna. Răşinărenii 
au făcut M. Sale o primire im- 
presionantă. 


M, SA REGELE LA LUGOJ. Du- 
minecă, 7 Oct. a. c. Lugojul a 
avut marea cinste de a fi vizitat 
de M. Sa Regele Carol [l. Suve- 
ranul, însoțit de mai mulţi mini- Casa de reculegere dela Păltiniş 








şiri, a descins în fruntaşul oraş 
bănățean pentru a participa la bi- 
necuvântarea picturii celei nouă a 
catedralei greco-catolice. Inainte 
de aceasta însă a mers la biserica 
ortodoxă din localitate, unde a fost 
primit cu solemnitatea cuvenită de 
cătră P. S. episcop Dr. Vasile 
Lăzărescu şi unde a participat la 
un serviciu religios. Câteva mii 
de ţărani veniţi din toate părţile 
Banatului au întâmpinat cu ovaţii 
călduroase pe iubitul nostru Su- 
veran. 


DE SIGUR UNII NU ŞTIU CĂ: 
Ierusalimul este — după statistica 
oficială a municipiului — un oraş 
în care se întrebuințează 27 de 
limbi. 

— Creştinii tuturor confesiunilor 
şi tuturor naţiunilor din lume au în 
Ierusalim: biserici, spitale, şcoli şi 
aziluri, 

— Guvernul din lerusalim a decis 
să creeze un fond din care să fie 
îngrijiţi toţi cerşetorii şi şomerii. 

— În Palestina se fac mereu 
săpături spre a se da de locurile 
amintite de Sfânta Scriptură. 

— În Catedrala Sfântului Mor- 
mânt din lerusalim, printre atâtea 
daruri aduse de credincioşii sosiți 
din toate colţurile lumii, se găsesc 
şi lucruri dăruite de români. 

— La lerusalim s'a făcut o lege 
care pedepsește cu un an închi- 
soare pe toţi aceia cari vor adresa 

cuvinte  necuviincioase credinţei 


creştine. 

— Sa începu reparația întregei 
Catedrale a Sfântului Mormânt, 
în întelegere 'cu toţi aceia cari 
slujesc aci: ortodocşi catolici, ar- 


La alții 





M. Sa Regina Marioara a Jugoslaviei cu cei lrei fii: M, S. Regele 
Pelru II şi principi! Tomislav şi Andrei 





cost setate: 


La stânga: 


Serbările dela Sibiu. 
In față 


M. Sa Regele Carol Il 
şi 1. P. S. Mitropolit 
Nicolae 


meni şi sirieni. 

— In lerusalim s'a format un 
bloc al Asociaţiei femeilor având 
scopuri filantropice şi culturale. 


Preot G. D. CRUCEANU, 
imare comandor al Sit. Mormânt 





7 Regele Alexandru al Jugoslaviei 

TRAGEDIA DELA MARSILIA. O 
abominabilă crimă săvârşită în ora- 
şul cosmopolit Marsilia, a învăluit 
în jale profundă întreaga lume civi- 
lizată. Viclimile acestei crime au 
fost viteazul şi înțeleptul rege Ale- 
xandru al Serbiei și Louis Barthou, 
ministrul de externe al Franţei. 

Primul descinsese de pe bordul 
vaporului „Dubrovnik“ pentru a 
păşi pe pământul ţării care-şi dase 
întreaga sa contribuţie la înteme- 
ierea Serbiei mari, iar al doilea 
coborise 'n portul sudic a! Franţei 
pentru a infâmpina pe distinsul 
oaspe. 

Mâna criminală a unui profesio- 
nist al asasinatului a curmat firul 
vieţii celor doi stâlpi ai păcii euro- 
pene şi mari prieteni ai României. 

Neamul românesc mai mult decât 
oricare allă nație civilizată a luat 
parte sinceră la doliul adânc care 
a lovit aşa de crud Franţa şi Ser- 
bia. In toate bisericile din ţară 
s'au ridicat rugăciuni fierbinţi pen- 
tru odihna sufletelor iluştrilor dis- 
păruţi, cari cu pilduitoare jertfel- 
nicie şi-au închinat viaţa fericirii 
patriei lor și păcii dintre neamuri. 

La trista ceremonie a înmor- 
mântării Regelui Alexandru a! Ser- 
biei, la Belgrad și Topola a parii- 
cipat şi M. Sa Regele nostru Carol 
II, M. S. Regina Maria, A. S. Re- 
gală principele Nicolae şi mai 
mulți miniștri, iar pentru a da ul- 
timul salut omagial din partea Ro- 
mâniei lui Louis Barthou, au fost 
prezenţi la funeraliile din Paris ale 

Vizita lui Barthou în România. Pri- 
mirea cu flori în garu Sighişoara 


marelui bărbat de stat francez danii 
miniştrii Dr. C. Angelescu şi |. 
Slăvescu, precum și patru ţărani 
cari au depus pe sicriul ilustrului 
cetățean de onoare al patriei noa- 
stre o urnă cu pământ din toate 
provinciile României mari. 


+ RAYMOND POINCARE. Moar- 
tea a atins cu aripa ei şi pe ilu- 
strul septuagenar R. Poincare, fost 
preşedinte al Republicei franceze 
în timpul marelui răsboiu mon- 
dial şi de mai multeori ministru al 
țării căreia i-a închinat toată înţe- 
lepciunea şi osteneala sa de om 
politic cu rare calităţi. 

După 


răsboiu se retrăsese 


DE TOATE ŞI DE PRETUTINDENI 


STRĂDANIA CULTURALA a nea- 
mului nosiru se vădeşie în toată 
frumuseţea ei şi în actualele vremi 
de cumplită criză prin care trecem. 
Dovadă numeroasele case culțurale 
ce se ridică — alături de biserici 
şi şcoli — prin salele noastre. 

Dăm de astădată chipul casei 
culturale din fruntaşa comună Pe- 
- treşti-Alba, sfințită în 8 Sept. a. c. 
în cadrul unor grandioase serbări. 


GHIVECIU 


La înălțarea ei şi-au dat preţiosul 
lor concurs — în osteneală sau in 
bani — venerabilul preot Nicolae 
Oancea, învățătorul dir. O. Vulcu, 
Soc. tinerimii „Sf. Gheorghe“, Soc. 
„Unirea Română“, Reuniunea fe- 
meilor ortodoxe, Consiliul parohial 
ort. (200.000 Lei), fabrica de hârtie 
prin dl director W. Roiter, fabrica 
de tâmplărie „Frumoasa“, Proiopo- 
piatul Sebeș, Prefectura Alba, 





Raymond Poincarâ 


din viața publică. Franţa nu i-a 
acordal însă dreptul la odihna 
binemerilată. Fiindcă acum câţiva 
ani, când aceaslă ţară era ame- 
nințată de-o prăbuşire economică, 
a fost chemat să ia frânele câr- 
muirii. A ascultat de chemarea 
patriei sale, pe care cu autoritatea 
și ințelepciunea sa excepțională a 
scăpat-o din gura primejdiei ce-o 
amenința. 

Cu moartea lui R. Poincare 
Franţa pierde incă pe unul dintre 
cei mai înţelepţi bătrâni ai ei, Ro- 
mânia pe unul dintre marii şi de- 
votaţii săi prieteni, iar politica in- 
ternaţională pe unul dintre cei mai 
chibzuiţi cârmuitori ai săi. 


DI primpretor Dr. R. Herlea, Pr. 
I. Cărpinişan, notarul N. Faur, în- 
vățătorii N. Raţiu, I. Nicula, O. 
Greavu și |. Radu, precum și har- 
nicii locuitori ai comunei. 


TRENUL ZBURĂTOR. Tot Ame- 
rica rămâne pământul celor mai 
impresionante minuni ale tehnicei. 
O dovadă recentă: „Zelir“ — ire- 
nul zburător, inaugurat de curând 





de - „Union Pacific Railroad Co.“ 

Acest tren de metal lucios are 
o formă şi un profil unitar, care 
reduce rezistența aerului la minimum 
cu putinţă. Lucru important, fiindcă 
„Zefir“ aleargă cu 190 Km. pe oră 
— viteza mijlocie a unui aeroplan 
— mânat de un motor „Diesel“ de 
600 HP. Fireşte, cu o asemenea 
viteză trenul zburător nu se opreşte 
chiar la fiecare haltă... Nici nu 
are nevoe să se oprească prea des 
fiindcă rezerva de conbustibil îi 

Stânga : 
Casa culturală a bisa- 
ricii ortodoxe române din 


comuna Pelreşti- Alba 


Jos : 


Trenul zburător 





ajunge pe-o distanţă de 1600 de Km. 

Frumos la înfăţişarea exlernă, 
„Zelir“ nu e mai puţin confortabil 
şi elegant în alcătuirea lui lăuntrică. 
Marile şi admirabilele fotolii în 
cari stau călătorii ziua, noaptea se 
transformă în confortabile paturi. 
Fereştrile trenului sunt mari, dar 
nu se pot deschide, ca să nu pro- 
moveze rezistenţa aerului. Aerisirea 
se face totuşi în condiţii desăvâr- 
şite, prin ventilatoare electrice in- 
vizibile. 


Stânga : 


Javra premiată 


MANII MODERNE. De sigur, 
cine constată că aranjarea de con- 
cursuri diferite a ajuns în timpul 
din urmă o adevărată manie, nu 
descopere America... Totuşi în 
cadrul acestei generale manii, con- 
cursurile de frumuseţe bat recordul. 
Fireşte, nu e vorba numai de frumu- 
seța umană, ci mai ales de a ani- 
malelor de tot felul. Şi juriul che- 
mat să se fixeze asupra celui mai 
frumos exemplar din animalele 
aduse la concurs, ajunge uneori la 
concluzii ciudate. lată, de pildă, 
frumuseţă de câne premiată la un 
recent concurs din Budapesta. 





'28 
Viața 
— Ah, d-ta doreşti foc/ Ştii ce spaimă am 
tras ? 
— Dar bine, domnule, nu-i nevoe să mă lin- 
guşeşti .. . 
REZON 


Chiriaşul: Bine, domnule proprietar, la noi în 
casă plouă în continuu. Cât o să mai dureze starea 
asta ? 

Proprietarul: De unde vrei să ştiu? Doar nu 
sunt profet al vremii. 


LA FARMACIE 


— Pentru Dumnezeu, domnule farmacist, mi-aţi 
dat stricnină, în loc de chinină! 

— Ah, vă mulţumesc că mi-aţi spus. Atunci mai 
aveţi de plătit încă 20 de lei. 


EROARE 


Mitică devine tată. 

Imediat telegrafiază fratelui său: 

„Ţi-a sosit nepotul“. 

Unchiul răspunde tot telegrafic: 

„Nam nici un nepot. E un excroc, alungaţi-l 
imediat!“ 


ARE TIMP 


— Pulsul d-tale e prost. Merge prea încet. 
— Nu face nimic, domnule doctor, am destul 
timp. 


E LENEŞE! 


— Inchipuieşte-ţi, dragă: Am cetit că-n Ame- 
rica un uragan a măturat în cinci minute, un oraş 
întreg. 

— Şi când mă gândesc că servitoarei noastre 

veselă 


INCREDERE 


Un băiat din Hindustan fu întrebat de un inspector 
englez : 

— Pentru ce nu apune soarele niciodată în îm- 
părăţia englezilor ? 

— Pentrucă noaptea Dumnezeu n'are încredere 
într'ânsul, răspunse băiatul. 


GLASUL POPORULUI 


Lenin, capul ruşilor bolşevici, era mort şi întins 
în sicriu. Comitetul central al partidului comunist a 
hotărât să întrebe poporul, pe cine ar dori în deosebi 
să ocupe locul mortului ? Pentru a afla părerea po- 
porului membrii comitetului aveau să pună întrebarea 
aceasta primului trecător ce-l vor întâlni în stradă. 
Aşa au făcut. Primul trecător, întrebat de membrii 
comitetului, fu un evreu: „Pe cine ai vrea, tovarăşe, 
să vezi în locul lui Lenin ?“ 


„Pe voi pe toţi“ — le răspunse evreul. 


LOGIC 


— Ce spui dta ? Fumatul scurtează viaţa ? Tatăl 
meu fumează extraordinar de mult şi totuşi peste 
câteva zile va împlini 70 de ani. 

— Se prea poate. Dar dacă n'ar fi fumat, ar 
fi putut avea 80 de ani. 


ÎNTRE EVREI 


Moritz: Moi lţig, când ai de gând să plăteşti tu 
mie datoria de 100 Lei? 
lțig: Crezi tu, Moritz, că io sunt proroc ? 


DEOSEBIRE 


— Poltiţi, doamnă, un termometru Celsius, sau 
unul Reaumur ? 

— Care este deosebirea ? 

— După Celsius apa fierbe la 100 grade, după 
Reaumur la 80 grade. 

— Atunci, dă-mi mai bine îunul Reaumur, că e 
mai economic... 


INTR'O NOAPTE 


— Când s'a întemeiat Roma? — întreabă dl 
învățător pe Moritz. 

— Intr'o noapte, răspunde Moritz. 

— Cine ţi-a spus? 

— Mi-a spus tata; el zice mereu că Roma nu 
s'a întemeiat într'o zi. 


UN OM SINCER 


La o serată un grup de prietini, cu soțiile lor, 
fac cerc şi discută. Deodată unul din domni îşi 
scoate ciasornicul din buzunarul vestei, pentru a 
vedea ce oră este. Ceasornicul era un monumental 
„Roskopf-Patent“, de nicăl. Soţia intervine, oarecum 
jenată : 

— Bine, dragă, puteai să-ţi iai cel puţin astă 


_seară celălalt ceasornic... . 
îi trebue un ceas ca să măture două camere... „81/43 
A re. 


N 
(5 

“e 

A Care ? Ăla din turn? răspunse soțul sincer. 


O RUGĂMINTE CĂTRE ABONAȚI 


Ne-apropiem de sfârşitul anului. lar abo- 
naţii noștri se apropie de ultimul termin, la 
care se cuvine să-şi achite integral abona- 
mentul la „Viaţa Ilustrată“. 

Abonaţilor cari nu-şi vor achita datoria 
faţă de revistă până la sfârșitul lunei curente, 
le vom trimite numărul viitor ai „Vieţii Ilustrate“ 
CU RAMBURS. Am fi fericiţi să :im dispen- 
saţi de această soluţie care ne face cheltueli 
considerabile. 

Suntem convinşi că iubiții noștri abonaţi 
ne-au înţeles. 

Administraţia revistei 


„VIAŢA ILUSTRATĂ“ 


VIAȚA ILUSTRATĂ 


REVISTA DE FAMILIE 
APARE LUNAR 
SUB AUSPICIILE „FRAȚIEI ORTODOXE ROMÂNE“, SECȚIA SIBIU 


ABONAMENTUL PE UN AN 200 LEI. PE O JUMATATE DE AN 100 LEI. UN NUMĂR 20 LEI 
REDACŢIA ŞI ADMINISTRAŢIA: SIBIU, ACADEMIA TEOLOGICĂ „ANDREIANĂ“ 
ABONAMENTE SE POT FACE ŞI LA LIBRĂRIA ARHIDIECEZANĂ, SIBIU 


aa ar 2-9 AIE ES 


Autorii şi editurile cari vor să li se anunţe cărţile sau revistele în „Viaţa Ilustrată“, 
vor trimite redacţiei noastre câte un exemplar din aceste cărți sau reviste. 


Cata) 


Recomandând „Viaţa Ilustrată“ prietinilor D-Voastră, 
ne veţi ajuta s'o scoatem mai bogată şi mai ieftină. 


[a 


Celuice ne face 10 abonamente plătite înainte, îi trimitem revista gratuit. 


Late ) 


L.a trimiterea banilor pentru abonament rugăm să arătaţi și numărul sub care primiţi revista, 

TIPARUL TIPOGRAFIEI ARHIDIECEZANE SIBIU 


meta aliate 





IN ACEST NUMĂR: 


NICOLAE COLAN: Congresul Frăției Ortodoxe 
EMIL CIORAN: Nichifor Crainic 

p. POSSA: Durere (poezie) 

GRIGORIE T. MARCU: Apoleoza ideii atonite 

AL. LASCAROV-MOLDOVANU: Flori creştine 

VICTOR LAZĂR : Educaţia în familie 

NICOLAE VONICA: Psalm de toamnă (poezie) 
VICTOR PAPILIAN: Cerurile spun (Mister ortodox) 
DAFNA-BLAGAIANAĂ : Ardea o casă (poezie) 
ROMUL GRECU: Cruci şi răscruci 

Dr. ŞTEFAN CIOROIANU: Frumosul moral 

NICOLAE VONICA.: Popa Maniu Dobrotă din Poiana-Sibiului 
Dr. EUGEN DOBROTĂ Spre soarele dela Assuan 


P. DRĂGHICI, IL. V. FELEA şi L. B.: CRONICĂ LITERARĂ: Două romane de iubire : 
Jar şi Rusoaica. Fragmente autobiografice. Viaţa lui Ştefan cel mare. Gân- 


direa. Gazeta cărţilor. 


CRONICĂ INTERNĂ: Punerea pietrii fundamentale a noului edificiu al şcoalei normale 
„Andreiu Şaguna“ din Sibiu. M. Sa Regele la Lugoj. De sigur unii nu ştiu că... 


CRONICĂ EXTERNĂ : Tragedia dela Marsilia. "+ Raymond Poincare. 
GHIVECIU : Strădania culturală. Trenul zburător. Manii moderne. 


NUMEROASE ILUSTRAŢII 

PENTRU COLABORATORI 


Revista se pune sub tipar totdeauna la 15 ale lunei. Domnii colaboratori 
sunt rugaţi să-și trimită manuscrisele până la această dată. Rugăm articole 
scurte, scrise citeţ, pe o singură pagină a hârtiei. lIntrucât e posibil, dorim 
ilustraţii (fotografii) la text. Ordinea articolelor e determinată de necesităţi 
tehnice, nu de alte consideraţii. — Manuscrisele nepublicate nu se înapoiază. 


(aia 


Primim spre publicare cronici despre evenimentele 
culturale și sociale din oricare parte a ţării. Aceste 
cronici trebue să fie însă însoţite de fotografii. 


co 


Colaboratorii noștri sunt insistent rugati să-și trimită fotografiile lor redacţiei. 


> 











